DCORFU: Ιανουαρίου 2010\nΟικοκομολόγος Πανεπιστημίου Μακεδονίας\nΚΑΝΟΝΑΣ: Η έκδοση χρήματος είναι άμεσα συνδεδεμένη και σχετική με την παραγωγή αγαθών. Μονάχα έτσι μπορεί να υπάρξει μια ομαλή και ισορροπημένη αγορά.\nΠαρά ταύτα θα μπορούσε μια κυβέρνηση όταν χρωστάει «και της Μιχαλούς» να εκδώσει χρήμα...\nΚακώς βέβαια αλλά τι να κάνει, υποκύπτει…\nΒάζει πετρέλαιο και χαρτί στις εκτυπωτικές μηχανές και εκδίδει…\nΚαι ξανά εκδίδει…\nΔεν έχει άλλον τρόπο για να πληρώσει τα χρέη… Η παραγωγή αγαθών και υπηρεσιών εντός της χώρας δεν αρκεί…\nΠοιες χώρες το κάνουν ήδη αυτό; Μα η Τράπεζα της Αγγλίας και η Αμερικάνικη FED…\nΠοια μας λείπει για να συμπληρωθεί το τρίγωνο;\nΜα βέβαια η Ευρωπαϊκή Κεντρική Τράπεζα (Ε. Κ. Τ.) με το ευρώ της…\nΕκεί τα αφεντικά (σ.σ. οι Γαλλογερμανοί…) πουλάνε τσαμπουκά… Δεν εκδίδουν χρήμα του αέρα…\nΚαι η αντίστασή τους αυτή βασίζεται στη βάση του σχεδίου της ΟΝΕ: «Κάθε κράτος μέλος της Ο.Ν.Ε. είναι υποχρεωμένο να αντιμετωπίζει μονάχο του τα οικονομικά του προβλήματα χωρίς τη βοήθεια των άλλων μελών».\nΌλα πήγαιναν καλά αγαπητοί μου φίλοι στο σχέδιο αυτό μέχρι την εμφάνιση της κρίσης και το σύννεφο της Ελλάδας…\nΤώρα τι γίνεται λένε; «Έτσι που πάει το πράγμα θα μας τινάξει την Νομισματική Ένωση στον αέρα…!!!».\nΤι θα κάνουν… Θα υποκύψουν…\nΘα πρέπει να βοηθήσουν και τα αρχικά σχέδια της Ο.Ν.Ε. θα μείνουν στα χαρτιά…\nΌμως δυστυχώς το θέμα δεν σταματάει εκεί, διότι δεν υπάρχει περίπτωση οι Γερμανοί ή οι Γάλλοι πολίτες να δεχθούν να δώσουν χρήματα για οικονομική βοήθεια της Ελλάδος… Οι κυβερνήσεις τους λοιπόν θα έρθουν σε αδιέξοδο…\nΚαι αυτό το αδιέξοδο θα οδηγήσει -αναγκαστικά- τα αφεντικά της Ο. Ν.Ε. να εκδώσουν -και αυτοί- χρήμα που δεν θα αντιστοιχεί στην παραγωγή τους αλλά απλά και μόνον στην κάλυψη των χρεών της Ελλάδας ή των επομένων χωρών που θ’ ακολουθήσουν…\nΚαι έτσι ενώ οι εκτυπωτικές μηχανές της Τράπεζας της Αγγλίας και την Αμερικάνικης Fed δουλεύουν μέρα νύχτα θα ξεκινήσουν επιπλέον να δουλεύουν και αυτές της Ευρωπαϊκής Κεντρικής Τράπεζας…\nΚαι αυτό το χρήμα του αέρα -δηλαδή το πληθωριστικό χρήμα- θα κατακλύζει τις παγκόσμιες αγορές..\nΑναπόφευκτα θα οδηγηθούμε σε Σεισμικούς Πληθωρισμούς…\nΌλα αυτά βέβαια είναι ένας συλλογισμός ο οποίος όμως βασίζεται σε πραγματικά και ορατά από όλους μας δεδομένα. Ειλικρινά θα ήθελα να τον αντικρούσει κάποιος -έτσι απλά- για να κοιμηθώ καλύτερα το βράδυ…\n. 9:01:00 μ.μ.\n1. Μπλοκάκια: Η συμφωνία για παροχή υπηρεσιών ή έργου για ορισμένο ή αόριστο χρόνο τεκμαίρεται ότι υποκρύπτει σύμβαση εξαρτημένης εργασίας, εφόσον η εργασία παρέχεται αυτοπροσώπως, αποκλειστικά ή κατά κύριο λόγο στον ίδιο εργοδότη, για τρεις συνεχείς μήνες.\n2. Εργασία τα Σάββατα: Η εργασία που παρέχεται την 6η ημέρα με παραβίαση πενθημέρου, πέρα από τις άλλες κυρώσεις, θα αμείβεται με προσαυξημένο κατά 100% ημερομίσθιο (δηλαδή ως παράνομη υπερωρία).\n3. Μερική απασχόληση: Κάθε συμφωνία για παροχή εργασίας με καθεστώς μερικής απασχόλησης υποβάλλεται εντός 8 ημερών στην Επιθεώρηση Εργασίας, διαφορετικά τεκμαίρεται ότι καλύπτει σχέση εργασίας με πλήρη απασχόληση. Επίσης, αν υπάρχει ωράριο μικρότερο από το κανονικό η εργασία θα παρέχεται συνεχώς και μια φορά την ημέρα και ο απασχολούμενος κάτω των 4 ωρών θα λαμβάνει αποδοχές προσαυξημένες κατά 7,5% και για παροχή εργασίας πέραν της συμφωνημένης προσαύξηση 10%.\n4. Εκ περιτροπής εργασία: Σε περίπτωση περιορισμού της δραστηριότητας, ο εργοδότης μπορεί, αντί να καταγγείλει τη σύμβαση εργασίας, να επιβάλλει εκ περιτροπής απασχόληση έως 6 μήνες μέσα στο έτος (σήμερα δεν ισχύει κανένας χρονικός περιορισμός).\n5. Ενοικίαση εργαζομένων: Στις συμβάσεις που θα συναφθούν ή θα ανανεωθούν μετά τη ψήφιση του νέου νόμου, η ενοικίαση εργαζομένων θα γίνεται με τους ίδιους όρους εργασίας (αμοιβές, ωράρια, ασφάλιση στο ΙΚΑ - ΕΤΑΜ κ.α.) που έχει το προσωπικό του έμμεσου εργοδότη και σε καμία περίπτωση κατώτερες από εκείνες της Εθνικής Γενικής Συλλογικής Σύμβασης Εργασίας. Η ενοικίαση θα έχει διάρκεια 12 μηνών (μαζί με τις ανανεώσεις) και 18 μηνών (σε περίπτωση αναπλήρωσης μισθωτού), διαφορετικά θα μετατρέπεται η σύμβαση σε αορίστου χρόνου. Το ίδιο και αν δεν μεσολαβεί μεταξύ των ανανεώσεων διάστημα 45 ημερολογιακών ημερών. Πρόστιμα 2.936 ευρώ - 29.360 ευρώ θα προβλέπονται για κάθε παράβαση.\n6. Διαθεσιμότητα: Δεν θα μπορεί να υπερβεί τους τρεις μήνες ετησίως, θα αποφασίζεται υποχρεωτικά ύστερα από διαβούλευση (και υποχρεωτικά ύστερα από την έγκριση του υπουργού Εργασίας αν πρόκειται για ΔΕΚΟ) και σε περίπτωση παραβίασης η επιχείρηση θα καταβάλλει πλήρεις αποδοχές.\n7. Τηλεργασία: Καθιερώνεται περίοδος προσαρμογής τριών μηνών, μετά την παρέλευση των οποίων εντός 15 ημέρων ο εργοδότης ή ο εργαζόμενος μπορεί να ζητήσει την επαναφορά στο προηγούμενο καθεστώς (κανονικής εργασίας).\n8. Αδεια μισθωτού: Θα επιτρέπεται η κατάτμηση της άδειας σε περισσότερες των δύο περιόδων ύστερα από αίτηση του μισθωτού.\n9. Διευθέτηση χρόνου εργασίας: Για να εφαρμοστούν ελαστικά ωράρια εργασίας, ανάλογα με τις ανάγκες των επιχειρήσεων, θα πρέπει να υπάρχει συμφωνία των συνδικάτων (το λόγο θα έχουν τα κλαδικά σωματεία ή οι Ομοσπονδίες σε επιχειρήσεις με λιγότερα από 5 άτομα).\n10. Πρόστιμα: Επεκτείνεται η επιβολή προστίμων 500 ευρώ - 50.000 ευρώ από τους επιθεωρητές εργασίας σε εργοδότες που αρνούνται έλεγχο, δεν δίνουν στοιχεία και δεν συμμετέχουν σε συμφιλιωτικές διαδικασίας. Αυξάνεται, παράλληλα, στις 60 ημέρες (από 30 ημέρες) ο χρόνος για την προσφυγή κατά της απόφασης επιβολής προστίμου χωρίς, όμως, να αναστέλλεται η πληρωμή του ποσού (όπως σήμερα) το οποίο θα εισπράττεται πλέον μέσω των Δ.Ο.Υ. Επιβάλλεται νέο πρόστιμο 3.000 ευρώ - 15.000 ευρώ για απασχόληση παράνομου αλλοδαπού.\n11. Βιβλία: Ολες οι επιχειρήσεις (και όχι μόνο οι βιομηχανικές και βιοτεχνίες) θα τηρούν βιβλίο υπερωριών (χωρίς υποχρέωση θεώρησής του) και θα το φυλάσσουν για πέντε έτη. Σε περίπτωση αλλαγής ωραρίου εργαζομένου θα ενημερώνουν το ΣΕΠΕ την ίδια ημέρα και για άλλες αλλαγές (επωνυμίας, προσλήψεις κ.α.) εντός 15 ημερών.\n. 12:11:00 μ.μ.\n3. Γενικευμένο «πόθεν έσχες». Οσοι δεν μπορούν να δικαιολογήσουν με βάση τα εισοδήματά τους την αξία των περιουσιακών τους στοιχείων και το επίπεδο διαβίωσής τους θα τιμωρούνται με την επιβολή υπέρογκων φόρων και προστίμων.\nΓια την αντιμετώπιση της φοροδιαφυγής το υπουργείο Οικονομικών προωθεί:\n- Την επιβολή εξοντωτικών προστίμων και ποινών για όσους εντοπίζονται να φοροδιαφεύγουν. Μάλιστα, για τους υπότροπους σε όσους δηλαδή «συλλαμβάνονται» με φορολογικές παραβάσεις πάνω από μια φορά το υπουργείο θα προχωρά στην αναστολή λειτουργίας των επιχειρήσεων και θα αφαιρεί την άδεια άδειας ασκήσεως επαγγέλματος από τους ελεύθερους επαγγελματίες. Στόχος του υπουργείου είναι να δημιουργήσει, ισχυρά αντικίνητρα για παραβατική συμπεριφορά αφού τα εξοντωτικά πρόστιμα και η απειλή ποινικών κυρώσεων θα αποτρέψει τους υποψήφιους φοροφυγάδες.\n- Την εφαρμογή γενικευμένου «πόθεν έσχες». Οι φορολογούμενοι που δεν θα μπορούν να δικαιολογήσουν με βάση τα εισοδήματα τους το ύψος των αποταμιεύσεων, την αξία των περιουσιακών τους στοιχείων και το επίπεδο διαβίωσής τους θα τιμωρούνται με την επιβολή υπέρογκων φόρων και προστίμων.\n- Αλλαγές στο τρόπο διενέργειας των φορολογικών ελέγχων σε επιχειρήσεις και φυσικά πρόσωπα με την εφαρμογή αντικειμενικού συστήματος επιλογής των υποθέσεων που ελέγχονται (point system), ώστε να εντοπίζονται και να ελέγχονται τα φυσικά ή νομικά πρόσωπα υψηλού κινδύνου ως προς τη φοροδιαφυγή.\nΣυνεχίζεται η κούρσα ανόδου τιμών και κερδοσκοπίας στην αγορά υγρών καυσίμων, σύμφωνα και με τις επίσημες τιμοληψίες του υπουργείου Περιβάλλοντος Ενέργειας και Κλιματικής Αλλαγής.\nΣυγκεκριμένα, η μέση τιμή της αμόλυβδης βενζίνης, όπως ανακοινώθηκε χθες, ανέβηκε 1,4 λεπτά το λίτρο και διαμορφώθηκε στα 1,114 ευρώ από 1,10 ευρώ.\nΤο παράδοξο είναι ότι η διεθνής τιμή της αμόλυβδης βενζίνης υποχώρησε.\nΣυγκεκριμένα στις 15 Ιανουαρίου (τελευταίες μετρήσεις του υπουργείου) η τιμή της αμόλυβδης (95 οκτανίων 10ppm ? Μεσογείου ? PLATTS HCIF MED) έπεσε στα 0,379 ευρώ το λίτρο από 0,395 ευρώ που ήταν στις 8 Ιανουαρίου.\nΕντούτοις η λιανική τιμή πώλησης ανέβηκε στα 1,114 ευρώ το λίτρο, όπως και η τιμή χονδρικής (εταιρίες εμπορίας πετρελαιοειδών) «τσίμπησε» στα 1,040 ευρώ το λίτρο από 1,039 ευρώ στις 8 του μηνός.\nΑντίθετα η τιμή της αμόλυβδης στα ελληνικά διυλιστήρια υποχώρησε στα 0,970 ευρώ από 0,980 ευρώ το λίτρο.\nΒέβαια, πάντα σε αυτές τις περιπτώσεις υπάρχει η μόνιμη δικαιολογία ότι οι μειώσεις των διεθνών τιμών αργούν περί τη μία εβδομάδα να περάσουν στην κατανάλωση. Ωστόσο, ποτέ δεν έχει δοθεί πιστική απάντηση γιατί στην αύξηση να μην περνούν οι ανατιμήσεις με ανάλογη καθυστέρηση.\nΠάντως, για την ώρα η κυβέρνηση δεν έχει προχωρήσει σε καμία παρέμβαση για τη διερεύνηση της υπόθεσης, ενώ να σημειωθεί ότι ακόμη περιμένει σε εκκρεμότητα η αρμοδιότητα για τις τιμές των καυσίμων. Έχει ανακοινωθεί ότι θα περάσει από το υπουργείο Περιβάλλοντος Ενέργειας Κλιματικής Αλλαγής στο υπουργείο Οικονομίας Ανταγωνιστικότητας και Ναυτιλίας.\nΙΧ: Μειώνονται τα τέλη - Διπλή αύξηση του φόρου στη βενζίνη\nΔιπλή ...ψυχρολουσία έρχεται για του ιδιοκτήτες αυτοκινήτων καθώς το οικονομικό επιτελείο επεξεργάζεται σχέδιο διπλής αύξησης του φόρου στην βενζίνη σε αντιστάθμισμα της αναμενόμενης σημαντικής μείωσης των τελών κυκλοφορίας.\nΕιδικότερα πιθανότατα εντός του Μαρτίου ή λίγο αργότερα θα έχουμε αύξηση του ειδικού φόρου κατανάλωσης στην βενζίνη η οποία ουσιαστικά έχει προαναγγελθεί από την κυβέρνηση. Ανάλογα με το ύψος της αύξησης τα πρόσθετα έσοδα μπορεί να φθάσουν ακόμη και τα 800 εκατ. ευρώ ετησίως.\nΕπιπρόσθετα όμως σύμφωνα με πηγές του υπουργείου Οικονομικών οι ΙΧήδες θα κληθούν να πληρώσουν έναν επιπλέον φόρο επί της τιμής της βενζίνης ο οποίος θα συνδέεται άμεσα με τα τέλη κυκλοφορίας του 2010.\nΟι ίδιες πηγές σημειώνουν ότι τα νέα τέλη θα είναι πολύ χαμηλότερα σε σχέση με τα περσινά και το αυξημένο κόστος θα αφορά στην χρήση (και όχι στην κατοχή) του αυτοκινήτου.\nΈτσι με την επιπλέον φορολόγηση θα επιβαρυνθούν όσοι κάνουν πολλά χιλιόμετρα.\nΣε πρόσφατες δηλώσεις του ο υπουργός Οικονομικών κ. Γιώργος Παπακωνσταντίνου είχε δώσει το στίγμα των προθέσεων της κυβέρνησης.\n«Θα υπάρξει μείωση τελών και αντίστοιχη αύξηση στα καύσιμα ή οποία έτσι και αλλιώς είναι μία υποχρέωση που έχουμε και στο πλαίσιο της Ευρωπαϊκής Ένωσης», είχε πει.\nΜέχρι τα τέλη του μήνα αναμένεται να είναι έτοιμη η εισήγηση της κοινής επιτροπής των υπουργείων Οικονομικών , Υποδομών και Περιβάλλοντος που έχει συσταθεί με αντικείμενο τη συνολική αναμόρφωση της φορολογίας των αυτοκινήτων.\nΗ επιτροπή εξετάζει δύο σενάρια.\nΤο πρώτο λαμβάνει ως υπόδειγμα το μοντέλο της Ολλανδίας όπου η φορολόγηση γίνεται με βάση τα χιλιόμετρα και το δεύτερο άλλες ευρωπαϊκές χώρες στις οποίες η επιπλέον φορολόγηση επιβάλλεται στα καύσιμα.\nΌλα δείχνουν ότι προκρίνεται το δεύτερο σενάριο.\nOικονομολόγος Πανεπιστημίου Μακεδονίας\nΛαλαγγίδες-Ενα χειμωνιάτικο έδεσμα της Πελοποννήσου\nΚαι ποιος δεν γνωρίζει τις λαλαγγίδες και ποιος δεν έχει φάει απ'αυτές,εδώ στην περιοχή μας.\nΕίναι πρωινό πρόχειρο κολατσιό πριν από το ξεκίνημα για τις ελιές για το μάζεμα τους.\nΔεν είναι ούτε φαγητό ούτε γλυκό,αλλά κάτι στη μέση τους.\nΤρώγεται και για τύλωμα και για ζέσταμα ιδίως τις κρύες ημέρες του χειμώνα.\nΤις λένε αλλού και ¨λαλάγγια".\nΣτον τόπο μας τις λέμε και κουταλίδες,γιατί ρίχνεται η ζύμη τους στο καυτό λάδι με το κουτάλι της σούπας.\nΟι λαλαγγίδες έχουν σχέση με το λάδι και μάλλιστα με το καυτό λάδι.\nΟσον αφορά την κατασκευή τους είναι απλή:\nΣε μια γαβάθα ζυμώνετε με το κουτάλι αλεύρι πολυτελείας λευκό μαζί με νερό και ρίχνετε λίγο αλάτι.Η ζύμη που γίνεται δεν πρέπει να είναι σφιχτή αλλά νερουλή (ρευστή).Μία-μία κουταλιά από το υλικό αυτό ρίχνετε στο καυτό λάδι και ψήνονται τσιτσιρίζοντας.Οταν ροδοκοκκινίσουν τις βγάζουμε από το τηγάνι με το κουτάλι η με τον "κεψέ" και τις βάζουμε στην πιατέλα.Υστερα ρίχνουμε και άλλες κουταλίδες στο τηγάνι από το υλικό μέχρι να τελειώσει.\nΕπόμενη δουλειά είναι το μέλωμα τους στην πιατέλα με πετμέζι η μέλι ζεσταμένο ώστε να είναι ρευστό.Αν δεν υπάρχει μέλι ρίχνουμε ζάχαρη.Βέβαια τρώγονται οι λαλαγγίδες και χωρίς μέλι η ζάχαρη αλλά οι μελωμένες είναι οι καλύτερες.Και κρύες οι λαλαγγίδες τρώγονται ευχάριστα και είναι στυλωτικές και υγιεινές.Είναι πρωινό ορεκτικό και συνηθίζεται σε κάθε σπίτι τις κρύες ημέρες του χειμώνα.\nΟι λαλαγγίδες έχουν συγγένεια με τους λουκουμάδες.Εχουν ίδια κατασκευή,μόνο που στους τελευταίους χρησιμοποιείται μαγιά μπύρας και ο χυλός που παρασκευάζεται με το χλιαρό νερό αφήνεται καμμία ώρα για να γίνει (να ανέβει).\nΣτον τόπο μας τις λαλαγγίδες δεν τις αλλάζουν με τίποτε και έχουν γίνει παράδοση και έθιμο που δεν ξεχνιέται ποτέ και με τίποτε.\nΤου Απόστολου Κοπανιτσάνου από την τοπική εφημερίδα " Τ'Αρηναίικα"\nΓυναίκα 34 χρόνων επανήλθε ύστερα από 15λεπτη ανακοπή καρδιάς\nΓια περίπου δεκαπέντε λεπτά η καρδιά μιας 34χρονης γυναίκας είχε σταματήσει να λειτουργεί.\nΕίχε υποστεί καρδιακή ανακοπή ύστερα από ακατάσχετη αιμορραγία, που προκλήθηκε λόγω προδρομικού πλακούντα, κατά τη διάρκεια καισαρικής τομής.\nΔεν υπήρχε καμιά ένδειξη ζωής.\nΟ καρδιογράφος σταμάτησε να καταγράφει οποιονδήποτε καρδιακό παλμό.\nΠρόβαλε μόνον μια συνεχόμενη ευθεία γραμμή και ακουγόταν ο χαρακτηριστικός ήχος, που πάγωσε τους πάντες.\nΣτο χειρουργείο βρισκόταν ομάδα γιατρών διαφόρων ειδικοτήτων, οι οποίοι προσπαθούσαν, με όσα μέσα είχαν στη διάθεσή τους, να επαναφέρουν τη γυναίκα στη ζωή.\nΑρχικά με ηλεκτροσόκ και στη συνέχεια με μαλάξεις στην καρδιά.\nΚαι εκεί που φαινόταν ότι η μάχη είχε χαθεί, η καρδιά της 34χρονης άρχισε να πάλλεται ξανά και η ευθεία συνεχόμενη γραμμή του καρδιογράφου να παίρνει σχήμα και να καταγράφει καρδιακή λειτουργία.\nΣύμφωνα με ρεπορτάζ της εφημερίδας «Φιλελεύθερος», η νεαρή μητέρα επέστρεψε από το σύντομο ταξίδι της και το εντυπωσιακότερο όλων ήταν ότι στα δεκαπέντε λεπτά, που η καρδιά της είχε σταματήσει να λειτουργεί, ο εγκέφαλός της δεν είχε υποστεί βλάβη, ενδεχόμενο που ανησυχούσε τους γιατρούς.\nΣήμερα, μετά την εμπειρία της, είναι καλά και απολαμβάνει την ευτυχία της μητρότητας για πέμπτη φορά.\nΤο περιστατικό συνέβη πριν μερικές μέρες στο Μακάρειο Νοσοκομείο Λευκωσίας και το αποκάλυψε στην εφημερίδα ο διευθυντής της Γυναικολογικής-Μαιευτικής Κλινικής του, Σταύρος Νεοφύτου, ο οποίος το έζησε λεπτό προς λεπτό.\nΟ πρωθυπουργός της Αϊτής Ζαν-Μαξ Μπελρίβ δήλωσε σήμερα μιλώντας στο αμερικανικό τηλεοπτικό δίκτυο CΝΝ, ότι φοβάται πως ο αριθμός των θυμάτων του ισχυρότατου σεισμού που έπληξε τη χώρα τη νύχτα χθες μπορεί να φτάσει και τις εκατό χιλιάδες . "Είναι δύσκολο να εκτιμηθεί ακόμα ο αριθμός των θυμάτων. Πάρα πολλά κτίρια, πάρα πολλά οικήματα έχουν καταρρεύσει.\nΜε πολίτες μέσα, γι αυτό πιστεύω ότι οι νεκροί μπορεί να φτάνουν και τις εκατό χιλιάδες", είπε φανερά σοκαρισμένος ο αϊτινός πρωθυπουργός. "Ελπίζω ότι δεν θα είναι αληθινός ο αριθμός που ανέφερα γιατί επίσης ελπίζω ότι οι πολίτες θα είχαν το χρόνο να βγουν από τα κτίσματα", μετά από τον σεισμό των 7 βαθμών, πρόσθεσε.\nΟ ισχυρός σεισμός που έπληξε την Αϊτή έχει προκαλέσει δεκάδες χιλιάδες θύματα και σημαντικές υλικές ζημιές, δήλωσε σήμερα ο πρεσβευτής της Αϊτής στον Οργανισμό Αμερικανικών Κρατών (OAS), που εδρεύει στην Ουάσινγκτον.\nΕιναι άπειρος.Γιατί τον έβαλες κ.Παπανδρέου Υ.Ο σε αυτή την κρίσιμη στιγμή για την χώρα???\nΤι αλλάζει σε αποδείξεις, βενζίνη, τέλη κυκλοφορίας και ακίνητα\nΑυξήσεις-«φωτιά» στις αντικειμενικές αξίες των ακινήτων και στους φόρους στα καύσιμα σχεδιάζει το υπουργείο Oικονομικών, ενώ αναμένεται να ξεκαθαρίσει οριστικά το φορολογικό τοπίο στις γονικές παροχές και δωρεές.\nTη σταδιακή αύξηση των αντικειμενικών αξιών στα επίπεδα των εμπορικών τιμών προανήγγειλε χθες ο υπουργός Oικονομικών Γ. Παπακωνσταντίνου μιλώντας στον τηλεοπτικό σταθμό Alter. Ξεκαθάρισε όμως ότι αυτό δεν θα γίνει τον Mάρτιο, που συμπληρώνεται μία τριετία από την τελευταία αύξηση, και ότι η αναπροσαρμογή θα γίνει με ήπιο και προοδευτικό τρόπο.\n«Oι αντικειμενικές αξίες δεν υπάρχει πρόθεση να αυξηθούν τον Mάρτιο», δήλωσε ο υπουργός, προσθέτοντας ωστόσο ότι «προφανώς κάποια στιγμή θα υπάρξει μεγαλύτερη σύγκλιση των αντικειμενικών με τις εμπορικές αξίες».\nΠληροφορίες από το υπουργείο Oικονομικών αναφέρουν ότι στις επόμενες ημέρες θα συγκροτηθεί επιτροπή με αποκλειστικό έργο την αναπροσαρμογή των αντικειμενικών αξιών οι οποίες υπολείπονται των εμπορικών μέχρι και 200% και την ένταξη όσο το δυνατόν περισσότερων περιοχών στο σύστημα.\n«Πρόθεση της κυβέρνησης είναι να μεταφέρει τα βάρη της ακίνητης περιουσίας σε αυτούς που έχουν μεγάλη ακίνητη περιουσία», σημείωσε ο υπουργός, αναφέροντας παράλληλα ότι το νέο πλαίσιο στη φορολογία των ακινήτων θα επιβαρύνει το 5%-10% των ιδιοκτητών μεγάλης ακίνητης περιουσίας, ενώ η συντριπτική πλειοψηφία των Eλλήνων ιδιοκτητών ακινήτων είτε θα πληρώσει τον ίδιο φόρο είτε θα ελαφρυνθεί.\nΔιπλάσιο αφορολόγητο και κλίμακα 1%-10%\nH νέα διάταξη για τις αλλαγές που επέρχονται στο φορολογικό καθεστώς των γονικών παροχών και δωρεών αναμένεται να κατατεθεί τελικά αύριο στη Bουλή και σύμφωνα με πληροφορίες θα προβλέπει:\n1. Tην αύξηση του αφορολόγητου ορίου των γονικών παροχών από 95.000 ευρώ σήμερα στα επίπεδα των 200.000 ευρώ.\n2. Tην εφαρμογή κλίμακας για τον υπολογισμό του φόρου με συντελεστές που θα ξεκινούν από 1% για την αξία της περιουσίας που υπερβαίνει το αφορολόγητο όριο και θα φθάνουν μέχρι 10%.\nΕντυπώσεις για τις πρώτες 100 ημέρες κυβέρνησης του ΠΑΣΟΚ\nΟ Πολιτιστικός Σύλλογος Πετριτή καλεί τα μέλη και γενικά ολους τους κατοίκους του Πετριτή και των γειτονικών χωριών να συμμετάσχουν στην εθελοντική αιμοδοσία που διοργανώνει την Κυριακή 17 Ιαναουαρίου 2010.\nΗ αιμοδοσία θα γίνει από την κινητή μονάδα αιμοδοσίας του Νοσοκομείου Κέρκυρας στο αγροτικό ιατρείο Πετριτή από τις 8.30 το πρωί μέχρι τις 13.00 το μεσημέρι για την τράπεζα αίματος Πετριτή.\nΕνα υπουργείο στη Νότια Κορέα θα βοηθάει τους γραφειοκράτες να βγαίνουν, να...ζευγαρώνουν και να...αναπαράγονται, συμβάλλοντας έτσι στην προσπάθεια αύξησης του αριθμού των γεννήσεων στη χώρα.\nΚαι μάλιστα το υπουργείο κάνει οργανωμένη δουλειά. Θα χωρίσει τους ανύπαντρους υπαλλήλους του σε κατηγορίες: αυτοί που είναι κατ΄επιλογήν εργένηδες και εκείνοι που είναι λόγω περιστάσεων, για να μπορεί να κάνει επιτυχημένα ζευγαρώματα...\nΣήμερα, ένας Ιταλός επιστήμονας προσθέτει έναν ακόμη «πονοκέφαλο» στην ανάλυση της διάσημης Τζοκόντα, καθώς ισχυρίζεται ότι ανακάλυψε ένα ακόμη μυστικό: το επίπεδο χοληστερίνης στο αίμα της «Μόνα Λίζα» (ή, τέλος πάντως, της κοπέλας που πόζαρε ως μοντέλο) ήταν ανησυχητικά υψηλό.\nΟ δρ. Βίτο Φράνκο, καθηγητής παθολογικής ανατομίας του πανεπιστημίου του Παλέρμο στη Σικελία, σύμφωνα με το BBC, υποστηρίζει ότι η «Μόνα Λίζα» παρουσιάζει ξεκάθαρα σημάδια αυξημένων λιπαρών οξέων κάτω από το δέρμα της, λόγω πολύ αυξημένης χοληστερίνης. Πιστεύει επίσης ότι στο δεξί μάτι της διακρίνεται ένα λίπωμα, δηλαδή ένας καλοήθης όγκος λιπαρού ιστού.\nΣύμφωνα με τον δρα Φράνκο, η ιατρική διάγνωση είναι σε θέση να αποκαλύψει πράγματα που δεν μπορεί να «δει» η καλλιτεχνική διάγνωση. Το εύρημά του παρουσιάστηκε σε ιατρικό συνέδριο στη Φλωρεντία.\nΌπως δήλωσε στην ιταλική εφημερίδα «Λα Στάμπα», «οι άνθρωποι που αποτυπώνονται σε ένα έργο τέχνης, αποκαλύπτουν την φυσική τους κατάσταση, μας "μιλάνε" για την ευάλωτη ανθρώπινη φύση τους, άσχετα με το πόσο ο ίδιος ο καλλιτέχνης έχει επίγνωση γι’ αυτό».\nΟ Φράνκο έχει ακόμα περάσει από το «μικροσκόπιο» τον ίδιο τον Μιχαήλ Αγγελο, όπως απεικονίζεται στον πίνακα «Η σχολή των Αθηνών» του Ραφαήλ. Υποστηρίζει ότι τα πρησμένα γόνατα του φλωρεντινού ζωγράφου υποδηλώνουν υπερβολική συγκέντρωση ουρικού οξέος και πρόβλημα στα νεφρά του.\nΝΤΟΚΤΟΡ ΕΧΩ ΚΑΙ ΕΓΩ ΜΙΑ ΖΩΓΡΑΦΙΑ ΚΑΙ ΕΠΕΣΕ ΛΙΓΟ ΚΙΤΡΙΝΟ ΧΡΩΜΑ ΠΑΡΑΠΑΝΩ ΣΤΟ ΠΡΟΣΩΠΟ.ΛΕΣ ΝΑ ΠΑΣΧΩ ΑΠΟ ΙΚΤΕΡΟ???\nΜια απίστευτη ιστορία, ένα παιχνίδι της μοίρας ή... ένα θαύμα έζησε την παραμονή των Χριστουγέννων ζευγάρι από το Κολοράντο, όταν η ετοιμόγεννη σύζυγος εξέπνευσε από καρδιακή προσβολή στο χειρουργείο και οι γιατροί της πήραν το μωρό που όπως διαπίστωσαν δεν έδειχνε σημάδια ζωής. Λίγη ώρα αργότερα , το μωρό άρχισε να αναπνέει, ενώ και η επί αρκετά λεπτά νεκρή μητέρα επανήλθε. Οι γιατροί δεν μπόρεσαν να δώσουν καμία εξήγηση για το περιστατικό.\nΉταν παραμονή Χριστουγέννων. Η Τρέισι και ο Μάικ Χέρμανστορφερ ήταν στο νοσοκομείο, Spring's Memorial του Κολοράντο. Η Τρέισι θα έφερνε στον κόσμο το τρίτο παιδί της οικογένειας. Στη διάρκεια του τοκετού, η μητέρα κουράστηκε. Της χορηγήθηκε "τοπικό αναισθητικό" και έκλεισε τα μάτια της και όπως λέει ο Μάικ: "Και τότε άρχισε ο εφιάλτης". "Μελάνιαζε. Έκλεισε τα μάτια της για να κοιμηθεί λιγάκι όμως δεν ξυπνούσε. Έχασε το χρώμα της. Έγινε "γκρι" σαν φάντασμα". Η Τρέισι είχε σταματήσει να αναπνέει. Σύμφωνα με τους γιατρούς, το πιθανότερο είναι να έπαθε καρδιακή προσβολή.\nΌπως επισήμανε η γιατρός Στέφανι Μάρτιν μιλώντας σε εκπομπή του τηλεοπτικού δικτύου ABC, "δυστυχώς, στις περισσότερες από αυτές τις περιπτώσεις, παρά τις προσπάθειες που καταβάλλονται από την ομάδα, η μητέρα δεν μπορεί να επανέλθει". Η Τρέισι δεν ανταποκρινόταν στις προσπάθειες ανάνηψης και ύστερα από αρκετά λεπτά, η ομάδα των γιατρών έστρεψε το ενδιαφέρον στο παιδί. Έκαναν καισαρική χωρίς αναισθητικό και τότε συνειδητοποίησαν ότι ούτε το παιδί ανταποκρινόταν.\n"Όταν πήρα το παιδί...δεν είχε ζωή". Ύστερα όμως συνέβη κάτι που ακόμη και τώρα η Μάρτιν δεν μπορεί να το εξηγήσει. "Μόλις πήρα το βρέφος, επανήλθε ο χτύπος της καρδιάς στην μητέρα, δηλαδή, 4-5 λεπτά αφού είχε σταματήσει. Η αναπνοή της είχε σταματήσει ένα με δύο λεπτά νωρίτερα". Οι γιατροί ολοκλήρωσαν γρήγορα την καισαρική. 'Αλλοι συνάδελφοί τους είχαν πέσει πάνω στο παιδί προσπαθώντας να το επαναφέρουν. Τελικά τα κατάφεραν. Ο πατέρας τα είχε δει όλα. Ήταν εκεί.\n"Δεν ξέρουμε τι ακριβώς συνέβη"\nΗ Δρ. Μάρτιν δήλωσε ότι η αποδέσμευση του παιδιού από το σώμα της μητέρας ίσως να την βοήθησε, ανακουφίζοντας στην ουσία το σώμα της από τις πιέσεις του τοκετού ή να ενεργοποίησε ξανά τη ροή του αίματος στο υπόλοιπο σώμα. Στην ουσία όμως, δεν γνωρίζουν ακόμη και σήμερα οι γιατροί τι ακριβώς βοήθησε τη μητέρα να επανέλθει. "Δεν έχω κάποια συγκεκριμένη εξήγηση", λέει η γιατρός, ενώ ο πατέρας μιλάει για "θαύμα".\n3. Όσοι ξυπνούν πιο αργά, βρίσκονται σε μεγαλύτερη εγρήγορση σε σχέση με όσους ξυπνούν νωρίτερα: Οι "πρωινοί" τύποι μπορεί να έχουν περισσότερο χρόνο για τις δουλειές τους, όμως μάλλον πληρώνουν ένα τίμημα, καθώς δεν μπορούν να παραμείνουν εξίσου συγκεντρωμένοι σε μια δραστηριότητα όσο αυτοί που μένουν μέχρι αργά στο κρεβάτι, σύμφωνα με μια νέα έρευνα που βασίστηκε στις παρατηρήσεις πουλιών που ξυπνάνε σε διαφορετικές ώρες μέσα στη μέρα.\nΓια να κλείσει η ψαλίδα Ο κύβος ερρίφθη για την αύξηση των αντικειμενικών αξιών ακινήτων\nΗ αντίστροφη μέτρηση για την αύξηση των αντικειμενικών αξιών των ακινήτων ξεκίνησε και τις επόμενες εβδομάδες στο υπουργείο Οικονομικών θα αρχίσει η διαδικασία συλλογής στοιχείων από τις εφορίες, αλλά και από την αγορά για να διαπιστωθεί το ποσοστό απόκλισης των πραγματικών τιμών από τις αντικειμενικές τιμές.\nΌπως αναφέρει Το Βήμα της Κυριακής, σε περιοχές όπου υπάρχουν σημαντικές διαφορές μεταξύ αγοραίων τιμών και αντικειμενικών θα υπάρξει και η μεγαλύτερη αύξηση, ενώ σε άλλες όπου τα τελευταία δύο χρόνια παρατηρείται πτώση τιμών το ποσοστό αναπροσαρμογής των αντικειμενικών αξιών θα κυμανθεί σε αρκετά χαμηλά επίπεδα.\nΟ υπουργός Οικονομικών Γ.Παπακωνσταντίνου δήλωσε προσφάτως ότι «οι αντικειμενικές αξίες από καιρό σε καιρό προσαρμόζονται. Αυτή τη στιγμή υπάρχει μια πολύ μεγάλη απόκλιση στις πραγματικές αξίες, άρα κάποια στιγμή θα ανέβουν».\nΜάλιστα ο ίδιος διευκρίνισε ότι δεν θα ανέβουν «τρελά», χωρίς ωστόσο να ανοίξει τα χαρτιά του για το πότε θα συμβεί αυτό. Την τελευταία φορά που αυξήθηκαν οι αντικειμενικές αξίες ήταν τον Μάρτιο του 2007, δηλαδή σε τρεις μήνες θα συμπληρωθεί μία τριετία από την τελευταία αναπροσαρμογή.\nΟ κ. Παπακωνσταντίνου επισημαίνει ότι στις αντικειμενικές αξίες υπάρχει μια σταδιακή προσαρμογή στις εμπορικές και αυτό είναι λογικό να συμβεί.


Γ. Λάνθιμος: Από τους «Δέκα Μικρούς Μήτσους» και τον Ρουβά μέχρι τα Όσκαρ (vids) | Έθνος\nΓιώργος Λάνθιμος (Φωτογραφία: AP Images)\nΣΙΝΕΜΑ 22.01.2019 20:46\nΤελευταία Ενημέρωση 22.06.2020 15:55\nΌλα όσα πρέπει να ξέρετε για τον Έλληνα που σάρωσε τις υποψηφιότητες στα φετινά Όσκαρ\nΑναμφισβήτητα, είναι ένας από τους καλύτερους σκηνοθέτες της γενιάς του σε παγκόσμιο επίπεδο. Από το 1995 έχει σκηνοθετήσει ταινίες, θεατρικά έργα, βιντεοκλίπ και αρκετές τηλεοπτικές διαφημίσεις. Κι όλα αυτά με τεράστια επιτυχία.\nΤο μεσημέρι της Τρίτης (22/1), ανακοινώθηκαν οι υποψηφιότητες για την 91η τελετή απονομής των βραβείων Όσκαρ. Tο βλέμμα όλων ήταν στραμμένο στον Έλληνα σκηνοθέτη, Γιώργο Λάνθιμο, ο οποίος έχει ήδη σαρώσει φέτος στα βραβεία και στις υποψηφιότητες.\nΗ ταινία «The Favourite» μετράει δέκα υποψηφιότητες στα Όσκαρ 2019: Καλύτερης Ταινίας, Καλύτερης Σκηνοθεσίας, Πρωτότυπου Σεναρίου, Καλλιτεχνικής Διεύθυνσης, Φωτογραφίας, Καλύτερου Μοντάζ για τον Γιώργο Μαυροψαρίδη, Κοστουμιών, Α’ γυναικείου ρόλου για την Ολίβια Κόλμαν και διπλή υποψηφιότητα Β’ γυναικείου ρόλου για τις Έμα Στόουν και Ρέιτσελ Βάις.\nΟ Γιώργος Λάνθιμος μεγάλωσε στην Αθήνα σε ένα μικρομεσαίο περιβάλλον. Πήγε σχολείο στου Μωραΐτη, γιατί ο πατέρας του ήταν καθηγητής και δεν χρειαζόταν να πληρώνει τις σπουδές του γιου του. Μετά το χωρισμό των γονιών του στα 9 του χρόνια μεγάλωσε με τη μητέρα του, με την οποία ζούσε μέχρι και τα 19 του, όταν εκείνη έφυγε απρόσμενα από τη ζωή.\nΟ γιος του μπασκετμπολίστα της ομάδας του Παγκρατίου και παίκτη της Εθνικής Ελλάδος Αντώνη Λάνθιμου, δεν πήρε μόνο την κορμοστασιά του πατέρα του, αλλά και το ταλέντο του στο μπάσκετ, καθώς μικρός έπαιζε και ο ίδιος στην ομάδα του Παγκρατίου. Ωστόσο, αυτό δεν ήταν το όνειρό του.\nΣτα παιδικά του χρόνια, δεν είχε πολλούς φίλους. Δεν ήταν το χαρούμενο, «έξω καρδιά» παιδί. Πολύ σοβαρός, μετρημένος και υπεύθυνος. Δεν έλεγε πολλά λόγια. Στο νηπιαγωγείο είχε έναν κολλητό φίλο, τον Αριστείδη. Κάθονταν οι δυο τους και συζητούσαν όλη την ώρα για τις Τέχνες. Τελικά, ο Αριστείδης ασχολήθηκε με τη μουσική και ο Γιώργος έγινε σκηνοθέτης.\nΤα πρώτα του βήματα ως σκηνοθέτης\nΣπούδασε σκηνοθεσία κινηματογράφου στη Σχολή Σταυράκου και, παράλληλα, εργάστηκε ως βοηθός σκηνοθέτη του Λάκη Λαζόπουλου στην τηλεοπτική σειρά «Δέκα Mικροί Mήτσοι».\nΣτην αρχή, σκηνοθετεί διαφημιστικά που κάνουν ντόρο. Οι πιο γνωστές δουλειές του, που αγαπήθηκαν από το κοινό, είναι το «Δεν έχουμε Ίμπιζα», όπως και το «Πουτ δε κοτ ντάουν».\n«Ξεκινήσαμε να κάνουμε τις δικές μας ταινίες – ζητώντας χάρες από φίλους, χρησιμοποιώντας τα σπίτια τους, τα ρούχα τους, τα αυτοκίνητά τους… Φτιάχνοντας διαφημιστικά, επενδύοντας τα χρήματα που κερδίζαμε από τα διαφημιστικά και δουλεύοντας με φίλους, καταφέραμε να κάνουμε το πρώτο μας φιλμ χωρίς πολλή υποστήριξη, που στην Ελλάδα ούτως ή άλλως δεν υπάρχει», αναφέρει ο Γιώργος Λάνθιμος στο Peoplegreece.com.\nΣτη συνέχεια, σκηνοθετεί ίσως τα πρώτα καλαίσθητα βιντεοκλίπ της δεκαετίας του ’90 ανεβάζοντας συνολικότερα τον πήχη του επιπέδου παραγωγών στο χώρο των μουσικών προωθητικών βίντεο στην Ελλάδα. «Στην πίσω τσέπη του blue jean» της Κατερίνας Κυρμιζή, «Silver circle» του Νίκου Γρηγοριάδη, «Δέκα εντολές» της Δέσποινας Βανδή, «Άντεξα», «Θέλεις ή δεν θέλεις» και «Δεν έχει σίδερα η καρδιά σου» του Σάκη Ρουβά είναι μερικά από τα βιντεοκλίπ που έχουν περάσει από τα χέρια του.\nAlfonso Cuaron, οπότε θέλεις. #TheFavourite #lanthimos #λάνθιμος #OscarNoms #gkratipa #sakis pic.twitter.com/Gy2ysnTY1L\n— Kostas D. Theodorou (@theoudoro) January 22, 2019\nΤο 2001, συνεργάστηκε με τον Λάκη Λαζόπουλο στην κωμωδία «Ο καλύτερός μου φίλος» και την επόμενη χρονιά γύρισε την πρώτη μικρού μήκους ταινία του (μετά από τη σπουδαστική στη Σχολή Σταυράκου) «Uranisco Disco». Μέχρι να γυρίσει την πρώτη μεγάλου μήκους ταινία του, την «Κινέττα» του 2005, μεσολάβησαν οι Ολυμπιακοί Αγώνες της Αθήνας, όπου ο Λάνθιμος ήταν μέλος της ομάδας που σχεδίασε τις τελετές έναρξης και λήξης.\nΤο 2002, είχε πραγματοποιήσει και την πρώτη του θεατρική σκηνοθεσία στο «DDD» του Δημήτρη Δημητριάδη. Ακολούθησαν άλλες τρεις, με πιο πρόσφατη τον «Πλατόνοφ» του Τσέχοφ για το Εθνικό Θέατρο του 2010.\nΣτο πέρασμα του χρόνου εξελίχτηκε σε έναν κινηματογραφιστή - ευφυή φαρσέρ της εποχής μας, κι αυτός είναι ίσως κι ένας από τους λόγους που οι ταινίες του κάνουν καριέρα στο εξωτερικό.\nΗ «Κινέττα», με τους Άρη Σερβετάλη, Ελευθερία Ράντου και Κώστα Ξικομηνό, προβλήθηκε στα κινηματογραφικά φεστιβάλ του Τορόντο (παγκόσμια πρεμιέρα), της Θεσσαλονίκης και του Βερολίνου. Όταν κυκλοφόρησε στις αίθουσες λίγοι την είδαν, λιγότεροι την εκτίμησαν. Εμπεριέχει, ωστόσο, όλα τα στοιχεία που έκαναν τις επόμενες ταινίες του Λάνθιμου να ξεχωρίσουν.\nΗ πρώτη από αυτές ήταν ο «Κυνόδοντας» του 2009, με τους Χρήστο Στέργιογλου, Μισέλ Βάλεϊ, Αγγελική Παπούλια, Χρήστο Πασσαλή, Μαίρη Τσώνη και Άννα Καλαϊτζίδου. Ήταν η ταινία που τον καθιέρωσε πρώτα στο διεθνές και μετέπειτα στο ελληνικό κινηματογραφικό στερέωμα. Έκανε την παγκόσμια πρεμιέρα της στο Φεστιβάλ Καννών, όπου κέρδισε το πρώτο βραβείο του παράλληλου διαγωνιστικού τμήματος «Ένα Κάποιο Βλέμμα» και το Βραβείο Νεότητας. Η Ελληνική Ακαδημία Κινηματογράφου της απένειμε πέντε βραβεία το 2010, ενώ η προβολή της σε πολλά διεθνή φεστιβάλ και η διανομή της σε αγορές του εξωτερικού την έφερε μέχρι τα βραβεία Όσκαρ.\nΣτην τελετή απονομής των Όσκαρ το 2011 ο Λάνθιμος ατύχησε να έχει απέναντί του ταινίες όπως το «Biutiful» του Αλεχάντρο Γκοσνάλες Ινιάριτου, το «Μέσα από τις φλόγες» του Ντενί Βιλνέβ και, φυσικά, το «Ίσως, άυριο!» της Σουζάνε Μπίερ που τελικά κέρδισε το Όσκαρ καλύτερης ξενόγλωσσης ταινίας. Όμως πολλοί «μεγάλοι παίχτες» του Χόλιγουντ και της διεθνούς κινηματογραφικής βιομηχανίας σημείωσαν στην ατζέντα τους το όνομα του Έλληνα σκηνοθέτη. Μερικά χρόνια αργότερα, στην προβολή του «Αστακού» στις Κάννες, η πρωταγωνίστρια Ρέιτσελ Βάις δήλωνε ότι ο «Κυνόδοντας» την είχε ενθουσιάσει: «Η φαντασία του Λάνθιμου με είχε συνεπάρει. Από τον “Κυνόδοντα” ήθελα να πάρω κι εγώ μέρος στον κόσμο του Λάνθιμου». Μέχρι να έρθει η ώρα του «Αστακού», όμως, μεσολάβησαν οι «Άλπεις».\nΗ ταινία του 2011, με τους Αριάν Λαμπέντ, Αγγελική Παπούλια και Άρη Σερβετάλη έκανε παγκόσμια πρεμιέρα στο Φεστιβάλ Βενετίας, από όπου έφυγε με το βραβείο καλύτερου σεναρίου για τη δουλειά που έκανε ο Ευθύμης Φιλίππου σε συνεργασία με τον σκηνοθέτη. Μετά από αυτό το ιδανικό ξεκίνημα ταξίδεψε σε πολλά μεγάλα φεστιβάλ.\nΟ «Αστακός» είναι η πρώτη του διεθνής ταινία, μια ιρλανδοβρετανοελληνική συμπαραγωγή με τους Κόλιν Φάρελ, Ρέιτσελ Βάις, Λεά Σεϊντού, Τζον Σ. Ράιλι, Μπεν Γουίσο. Είναι, επίσης, η πιο επιτυχημένη του τόσο από πλευράς εισπράξεων (στις ΗΠΑ έφτασε να παίζεται σε 540 αίθουσες και ξεπέρασε τα 9 εκατ. δολάρια) όσο και διακρίσεων. Στις Κάννες κέρδισε το Βραβείο της Επιτροπής και μέχρι να φτάσει στο Όσκαρ συγκέντρωσε 20 ακόμη διακρίσεις από όλο τον κόσμο.\nΓια το «Θάνατος του ιερού ελαφιού» ο Λάνθιμος κράτησε τον Κόλιν Φάρελ και έβαλε δίπλα του ένα ακόμη μεγαλύτερο όνομα, τη Νικόλ Κίντμαν. Η παγκόσμια πρεμιέρα της ταινίας στις Κάννες συνοδεύτηκε από το βραβείο σεναρίου. Η ταινία ακολουθεί την «Ιφιγένεια εν Αυλίδι», διαλέγεται μαζί της και ουσιαστικά συνθέτει μια ιστορία που μιμείται δημιουργικά τον γνωστό μύθο.\nΣτο «The Favourite» κράτησε από τον «Αστακό» τις Ρέιτσελ Βάις και Ολίβια Κόλμαν, προσθέτοντας στο καστ την Αμερικανίδα Έμα Στόουν. Η ταινία έκανε παγκόσμια πρεμιέρα στο 75ο Φεστιβάλ Κινηματογράφου Βενετίας στις 30 Αυγούστου 2018, όπου τιμήθηκε με δύο βραβεία: το Κύπελλο Βόλπι καλύτερης γυναικείας ερμηνείας για την Ολίβια Κόλμαν και το Μεγάλο Βραβείο των Κριτικών.\nΑκολούθησε πρεμιέρα στις Η.Π.Α. στις 23 Νοεμβρίου 2018, όπου απέσπασε πολύ καλές κριτικές. Έλαβε 5 υποψηφιότητες για Χρυσή Σφαίρα κερδίζοντας τελικά τη Χρυσή Σφαίρα «Καλύτερης Γυναικείας Ερμηνείας» σε Κωμωδία ή Μιούζικαλ για την Κόλμαν, καθώς και 12 υποψηφιότητες για Βραβεία BAFTA (οι νικητές θα ανακοινωθούν στις 10 Φεβρουαρίου στο Royal Albert Hall στο Λονδίνο). Στο εξωτερικό η ταινία έχει κυκλοφορήσει από τις αρχές Ιανουαρίου σε παγκόσμιο επίπεδο. Στην Ελλάδα θα κυκλοφορήσει στις αίθουσες στις 7 Φεβρουαρίου σε διανομή της Odeon.\n«Πίσω από κάθε επιτυχημένο άντρα, κρύβεται μια δυναμική γυναίκα»\nΟ Γιώργος Λάνθιμος δεν κάνει κοσμική ζωή και διατηρεί ελάχιστες επαφές με Έλληνες. Είναι εντελώς απορροφημένος στη δουλειά του, καθώς προβληματίζεται για το τι θα μπορέσει να αποτελέσει το επόμενο βήμα του.\nΓιώργος Λάνθιμος και Αριάν Λαμπέντ (Φωτογραφία: AP Images)\nΟ γνωστός σκηνοθέτης και η Αριάν Λαμπέντ έχουν μια εύκολη προσγειωμένη σχέση κι αν και δεν παραδέχονται ότι είναι σινεφίλ είναι ξεκάθαρο ότι είναι παθιασμένοι με τις ταινίες. Το 2010, οι δυο τους συμπρωταγωνιστούν στην ταινία «Attenberg» της Αθηνάς Ραχήλ Τσαγγάρη και μοιράζονται μια από τις πιο ερωτικές σκηνές του σύγχρονου ελληνικού κινηματογράφου.\nΛίγο καιρό αργότερα, η όμορφη ηθοποιός τον συνοδεύει στα Όσκαρ, όταν η ταινία του «Κυνόδοντας» γίνεται η πέμπτη στην ιστορία του θεσμού που φτάνει υποψήφια στην κατηγορία «Καλύτερη Ξενόγλωσση Ταινία» από την Ελλάδα.\nΤο 2013, έκαναν το επόμενο βήμα στη σχέση τους και ανέβηκαν τα σκαλιά της εκκλησίας σε στενό οικογενειακό κύκλο. Μέχρι και σήμερα, το ζευγάρι ζει στο Λονδίνο, την ευρωπαϊκή μητρόπολη, όπου ο Λάνθιμος εμπνέεται σενάρια και δημιουργεί τις προϋποθέσεις για σημαντικές συνεργασίες.


Θες επίπεδη κοιλιά; 5 super τροφές που διώχνουν το φούσκωμα! - Κατερίνα Τσεμπερλίδου Θες επίπεδη κοιλιά; 5 super τροφές που διώχνουν το φούσκωμα! - Κατερίνα Τσεμπερλίδου Θες επίπεδη κοιλιά; 5 super τροφές που διώχνουν το φούσκωμα! - Κατερίνα Τσεμπερλίδου\nPost by: www.thedot.gr 13/03/2019 0 comments\t903 views\nΧάρη στη μαλακτική και χαλαρωτική του δράση ανακουφίζει από τον τυμπανισμό και βοηθά στην πέψη. Φτιάξε έγχυμα προσθέτοντας 1-2 κουταλάκια ελαφρά σπασμένους σπόρους σ’ ένα φλιτζάνι βραστό νερό. Άφησέ το για 10 λεπτά και σούρωσέ το. Για τον τυμπανισμό, πιες ένα φλιτζάνι πριν από το γεύμα.\n4. Τροφές πλούσιες σε Ω3 λιπαρά\nΤο πράσινο τσάι είναι ο σύμμαχός σου ενάντια στο λίπος της κοιλιάς! Βοηθάει να συρρικνωθεί και έχει αντι-φλεγμονώδεις ιδιότητες, λόγω των φλαβονοειδών που περιέχει.


Για 4η σεζόν στον ΠΑΣ Γιάννινα WBC η Ντάλα - Basketworld.net\nΝέα μεγάλη χορηγική συνεργασία για την Euroleague\nΜάντζαρης: «Στόχος να συνεχίσουμε όπως τελειώσαμε, με νίκες»\nΤέλος από τον Ιωνικό Νίκαιας ο Ζάισλοφτ\nBasketworld.net > News > Epirus Top > Για 4η σεζόν στον ΠΑΣ Γιάννινα WBC η Ντάλα\nΗ διοίκηση του ΠΑΣ Γιάννινα WBC ανακοίνωσε την ανανέωση της συνεργασίας με την Πανωραία Ντάλα, η οποία θα αγωνίζεται στην ομάδα για 4η συνεχόμενη χρονιά.\nΗ ίδια δήλωσε: “Είμαι πολύ χαρούμενη που συνεχίζω στον ΠΑΣ για 4η χρονιά. Εύχομαι να έχουμε μια χρονιά γεμάτη επιτυχίες και πάνω απ’ όλα υγεία. Θα βοηθήσω την ομάδα μου να εκπληρώσει τους στόχους της και ευχαριστώ για την εμπιστοσύνη προς το πρόσωπο μου τη διοίκηση και τον προπονητή της ομάδας”.\nΠρώτη φορά στην Εθνική Γυναικών παίκτρια του ΠΑΣ Γιάννινα!\nΙστορική ημέρα για τους Λευτέρη Μαντζούκα και Νίκο Βασιλείου\nΥπέρ της συνέχισης του πρωταθλήματος οι αθλήτριες του ΠΑΣ Γιάννινα WBC\nΑ1 Γυναικών: Μόνος πρώτος ο ΠΑΣ Γιάννινα!\nΗΠΕΙΡΟΣ ΜΠΑΣΚΕΤ,ΠΑΝΩΡΑΙΑ ΝΤΑΛΑ,ΠΑΣ ΓΙΑΝΝΙΝΑ WBC


ΑΠΟΚΡΙΑΤΙΚΟ ΠΑΡΤΥ & ”Makis Tsigantes Band” live @ HolyWood Stage! - NGradio.gr\nΤο Κέντρο Ειδικής Αγωγής “Εκκίνηση” διοργανώνει ΑΠΟΚΡΙΑΤΙΚΟ ΠΑΡΤΥ…!\nΖωντανά στη μουσική σκηνή το μουσικό συγκρότημα οι ”Makis Tsigantes Band” για μια αυθεντική Rock βραδιά. Ο χώρος θα πλαισιώνεται από Αποκριάτικο Bazaar με δημιουργίες από τα παιδιά της Λέσχης του Κέντρου Ειδικής Αγωγής “Εκκίνηση”.\n“Εκκίνηση” Τηλ. : 211- 4089509\nΠολλά συστήματα GPS έχουν προσλάβει διάσημες φωνές για να σας οδηγήσουν στο σωστό δρόμο, αλλά η εφαρμογή Waze χτύπησε κυριολεκτικά τζακ ποτ με την πιο πρόσφατη προσθήκη της. Η εταιρεία ανακοίνωσε πως «πλοηγός» της θα είναι ο Μόργκαν Φρίμαν. Η σεβάσμια φωνή του έχει δώσει αφορμή για αναρίθμητα βίντεο και σατιρικές αναφορές - πολλές φορές με τη συμμετοχή του - και σχετικά με την ποιότητα και τη χροιά της φωνής […]


arts: Η ελληνική αρχιτεκτονική διεκδικεί τίτλο στη Βαρκελώνη\nΗ ελληνική αρχιτεκτονική διεκδικεί τίτλο στη Βαρκελώνη\n[Του Δημητρη Ρηγοπουλου, Η Καθημερινή, 02-08-2008]\nΠώς είναι να διαγωνίζεσαι δίπλα στον Νόρμαν Φόστερ; Για τη Ρένα Σακελλαρίδου και τη Μόρφω Παπανικολάου η είδηση της υποψηφιότητάς τους στα Μεγάλα Βραβεία του Παγκόσμιου Αρχιτεκτονικού Φεστιβάλ (Βαρκελώνη, 22-24 Οκτωβρίου) δεν είναι κάτι περισσότερο από μία ακόμα πολύ καλή είδηση. Το επιστέγασμα, ίσως, μιας διαρκούς ανοδικής πορείας που ξεκίνησε στις αρχές της δεκαετίας με τη διπλή συνεργασία με τον διάσημο Ελβετό αρχιτέκτονα Μάριο Μπότα και συνεχίζεται μέσα από ένα πληθωρικό έργο το οποίο σήμερα φαίνεται να αναγνωρίζεται θεαματικά και στο εξωτερικό.\nΟι δύο Θεσσαλονικιές αρχιτεκτόνισσες θα βρεθούν τον Οκτώβριο στη Βαρκελώνη, στους κόλπους της διεθνούς αρχιτεκτονικής ελίτ, για να παρουσιάσουν ένα αθηναϊκό τους έργο: τη νέα διαμόρφωση της Πύλης του Αστέρα Βουλιαγμένης και την αναβάθμιση της εισόδου του συγκροτήματος «Ναυσικά», στο πλαίσιο του ίδιου ξενοδοχειακού complex. Είναι μία από τις πιο πρόσφατες δουλειές τους (ολοκληρώθηκε τον Μάιο) και αυτή που κέντρισε το ενδιαφέρον της Κριτικής Επιτροπής του φεστιβάλ για να τη συμπεριλάβει στις 16, τελικά, υποψηφιότητες στην κατηγορία «Holiday».\nΕίναι η πρώτη χρονιά του Παγκόσμιου Αρχιτεκτονικού Φεστιβάλ και μία πρόχειρη ματιά στην ιστοσελίδα της διοργάνωσης (www.wo\nrldarchitecturefestival.com) αποδεικνύεται άκρως διαφωτιστική για το μέγεθος της φιλοδοξίας των Καταλανών. Πατώντας με σιγουριά στη νέα ταυτότητα της Βαρκελώνης στοχεύουν πολύ ψηλά: σ’ ένα high profile αρχιτεκτονικό φεστιβάλ που θα συγκεντρώνει τους σημαντικότερους αρχιτέκτονες με διαγωνιστικό χαρακτήρα, δηλαδή σασπένς και γκλάμουρ. Κάτι που λείπει μάλλον από τα υψηλού κύρους βραβεία Pritzker που έχουν περισσότερο ακαδημαϊκό χαρακτήρα, ένας επιπλέον λόγος για να τα αποκαλούμε «Νομπέλ της αρχιτεκτονικής». Το φεστιβάλ είναι έτσι διαρθρωμένο ώστε να εξασφαλίζει τη φυσική παρουσία των υποψηφίων (γίνονται παρουσιάσεις των project) και να ενισχύει την αδρεναλίνη. Οσοι κερδίσουν το βραβείο των επιμέρους θεματικών κατηγοριών θα αναμετρηθούν την τελευταία ημέρα για το «Κτίριο της Χρονιάς». Αν συμφωνήσουμε ότι η αρχιτεκτονική «πουλάει», το Φεστιβάλ της Βαρκελώνης μοιάζει να ξεφυτρώνει την καλύτερη εποχή.\nΕίμαστε τυχεροί λοιπόν που θα δώσουμε το «παρών» σ’ αυτό το τριήμερο, αρχιτεκτονικό πανηγύρι μ’ ένα έργο το οποίο φωνάζει από πολύ μακριά: Ελλάδα, Μεσόγειος, ντόλτσε βίτα α λά ελληνικά. Σαν ένα αόρατο νήμα να μας πηγαίνει πίσω στα τέλη της δεκαετίας του ’50, όταν ο Προκόπης Βασιλειάδης, ο Εμμανουήλ Βουρέκας και ο Περικλής Σακελλάριος σχεδίαζαν το ξενοδοχειακό συγκρότημα του «Αστέρα» στη Βουλιαγμένη, λίγα χρόνια μετά την ενθουσιώδη υποδοχή των αντίστοιχων εγκαταστάσεων στη Γλυφάδα. O ελληνικός μοντερνισμός εισέβαλε στη νεόκοπη τουριστική μας βιομηχανία με καταμερισμό του κτιριακού όγκου σε μικρές ανεξάρτητες μονάδες, προσεκτική ένταξη των κτισμάτων στο ευαίσθητο αττικό τοπίο και χρήση ελαφρών κατασκευών.\nΗ ανάθεση στη Ρένα Σακελλαρίδου και στη Μόρφω Παπανικολάου αφορούσε δύο περιορισμένης κλίμακας επεμβάσεις αλλά υψηλού συμβολισμού. Μία νέα (πρώτη) εικόνα για τον «Αστέρα». Κυριαρχία του λευκού, καμπύλες επιφάνειες, Μεσόγειος, φίφτις αναμνήσεις. Οπως λένε οι ίδιες «σιγά σιγά αναδύεται η επιθυμία να ειπωθεί αυτό που ενεργοποιεί τον αρχιτέκτονα κάθε φορά όταν ένα καινούργιο θέμα παρουσιάζεται. Η πραγματική επιθυμία για να μπορέσει να φύγει το περιττό και να δει πιο καθαρά αυτό που θέλει να πει, και ίσως να το πει λίγο πιο καθαρά αυτή τη φορά, την κάθε φορά».


** HOTEL 81 LUCKY, ΣΙΓΚΑΠΟΎΡΗ **\nΗ κεντρική τοποθεσία βοηθάει στη γρήγορη πρόσβαση σε Central Business District, που βρίσκεται 6 χλμ μακριά. Βρίσκεται σε φωτισμένη με κόκκινα φώτα περιοχή και απέχει 5 χλμ από το κέντρο της πόλης.\nΒρίσκεται λίγα βήματα από την περιοχή East Coast που έχει στάδιο, γήπεδα γκολφ και εστιατόρια.\nΤο κατάλυμα προσφέρει 77 δωμάτια εξοπλισμένα με κλιματισμό, θυρίδα ασφαλείας για λάπτοπ, τηλεόραση με πολλά κανάλια, παροχές τσάι/καφέ και τηλέφωνο διεθνών κλήσεων. Οι επισκέπτες μπορούν να βρουν μπανιέρα, ντους και σεσουάρ σε κάθε μπάνιο.\nΟ πλησιέστερος σταθμός του μετρό είναι Σταθμός Aljunied του MRT, που απέχει 800 μέτρα από το ξενοδοχείο. Θα σας πάρει περίπου 20 λεπτά για να φτάσετε στο Changi αεροδρόμιο οδικώς.\nΕκτός από 24ωρη ρεσεψιόν, καθαριστήριο και 24ωρη ασφάλεια, το ξενοδοχείο προσφέρει επίσης δωρεάν στάθμευση χωρίς παρκαδόρο, αποθήκευση αποσκευών και ανελκυστήρα.\nHotel 81 Lucky, Σιγκαπούρη\nΞενοδοχείο Admiral ****, Μιλάνο\nΞενοδοχείο Palazzo Matteotti *****, Μιλάνο\nΞενοδοχείο Cc ***, Άμστερνταμ\nΞενοδοχείο Savoy ****, Άμστερνταμ\nΞενοδοχείο Centrale ****, Φλωρεντία\nΞενοδοχείο Megapolis Tverskaya ***, Μόσχα\nΠανδοχείο Marco Polo Motor ***, Σίδνεϊ\nHostel Central Youth *****, Εδιμβούργο\nΞενοδοχείο Sorolla Centro ***, Βαλένθια\nΞενοδοχείο Dalhousie Castle ****, Εδιμβούργο\nΞενοδοχείο ημιδιαμονής Love Treffen, Μόσχα\nHostel Hostel Arbat 42, Μόσχα\nΞενοδοχείο Green Forum ***, Βουκουρέστι\nHostel The Village Kings Cross **, Σίδνεϊ


Μάσκα: Είναι ασφαλές να χρησιμοποιούμε την ίδια πολλές φορές; Τι πρέπει να γνωρίζουμε - Υγεία - Νέα Κρήτη\nΤώρα διαβάζετε: Μάσκα: Είναι ασφαλές να χρησιμοποιούμε την ίδια πολλές φορές; Τι πρέπει να γνωρίζουμε\nΤο πρόβλημα είναι ότι ο κορωνοϊός συνοδεύεται -δυστυχώς- και από πανικόβλητες αγορές από τον γενικό πληθυσμό\nΟι μάσκες, μαζί με άλλα προστατευτικά εργαλεία, όπως τα αντισηπτικά και απολυμαντικά χεριών, είναι σε έλλειψη. Αυτό αφορά και τις υφασμάτινες και λεπτές χειρουργικές μάσκες καθώς και τους αναπνευστήρες N95, οι οποίοι χρησιμοποιούνται από κατασκευαστές και σε νοσοκομειακούς χώρους, επειδή εμποδίζουν τουλάχιστον το 95% των αερομεταφερόμενων σωματιδίων.\nΑφήστε οποιοδήποτε τύπου μάσκα να στεγνώσει πλήρως μεταξύ χρήσεων


Αλλάζουμε!!! | Η Εκκλησία στο διαδίκτυο\nPosted on 02/12/2018 by ecclisiagr\nΣας ευχόμαστε Καλές & Ευλογημένες Εορτές .\nΘέλουμε να σας ευχαριστήσουμε για την εμπιστοσύνη που δείξατε ολόκληρο αυτό το διάστημα στην νέας μας προσπάθεια και συγκεκριμένα στην ιστοσελίδα μας ecclisia.gr όπου από 01/01/2018 είναι στην διάθεσή σας.\nΝα σας ενημερώσουμε πως η ιστοσελίδα μας βρίσκεται σε στάδιο γενικότερης αναβάθμισης ως προς τα εικαστικά και λειτουργικά – σε τελευταίας τεχνολογίας περιβάλλον , για μια καλύτερη εμπειρία περιήγησης και ενημέρωσης .\nΣας ευχαριστούμε πολύ και μας συγχωρείτε εάν «μας ξεφύγει» οποιαδήποτε δημοσίευση άρθρου .\nΗ ομάδα του ecclisia.gr


Πεδίο μάχης το κέντρο της Θεσσαλονίκης- Αποπνικτική η ατμόσφαιρα γύρω από το δημαρχείο (ΦΩΤΟ&VIDEO) | ksypnarellhna\nΠεδίο μάχης το κέντρο της Θεσσαλονίκης- Αποπνικτική η ατμόσφαιρα γύρω από το δημαρχείο (ΦΩΤΟ&VIDEO)\nΣε πεδίο μάχης έχει μετατραπεί το κέντρο της Θεσσαλονίκης. Τα επεισόδια μεταξύ διαδηλωτών που αντιδρούν στη συμφωνία των Πρεσπών και ανδρών των ΜΑΤ, συνεχίζονται.\nΤέσσερις διμοιρίες των ΜΑΤ δίνουν εδώ και λίγη ώρα μάχη με περίπου 400 διαδηλωτές, στη Γ' Σεπτεμβρίου, μπροστά από το δημαρχείο\nΟι συγκεντρωθέντες πετούν αντικείμενα προς τους αστυνομικούς, οι οποίοι προχώρησαν σε εκτεταμένη χρήση χημικών.\nΗ ατμόσφαιρα στο σημείο είναι αποπνικτική. Οι άνδρες της αστυνομίας προχώρησαν σε μια σύλληψη.


dEASY - STORIES: Οι θησαυροί της Σαντορίνης και η Kaspersky Lab\nΤρία νέα premium προϊόντα από τη Huawei\nΟι θησαυροί της Σαντορίνης και η Kaspersky Lab\nΚώστας Αρβανίτης @ 18.10.2018\nΠριν τρία χρόνια η ιδιωτική επίσκεψη του ιδρυτή της Kaspersky Lab στη Σαντορίνη στάθηκε η αφορμή για να αποκαλύψει όχι μόνο τις ομορφιές του νησιού αλλά και το πλούσια ιστορία του, που πηγαίνει χιλιάδες χρόνια πίσω. Ήταν τέτοιο το ενδιαφέρον του Eugene Kaspersky για την περιοχή του Ακρωτηρίου και τα μυστικά που κρύβει, που σχεδόν άμεσα αποφάσισε να βοηθήσει στις ανασκαφές με όποιον τρόπο μπορούσε.\nΈτσι, η Kaspersky Lab ξεκίνησε τη συνεργασία της με Εν Αθήναις Αρχαιολογική Εταιρεία για να στηρίξει την ανασκαφή του οικισμού του Ακρωτηρίου στο Αιγαίο. Και μετά από τρία χρόνια η προσπάθεια αυτή έχει αποδώσει σημαντικούς καρπούς. Τελευταία είδηση είναι τα νέα θεαματικά ευρήματα, μεταξύ των οποίων 13 λάρνακες που χρονολογούνται μέχρι και 5.000 χρόνια πριν, γεμάτες με αντικείμενα κυκλαδικής κουλτούρας. Ένα από τα πιο εντυπωσιακά τμήματα των τοιχογραφιών από την προϊστορική πόλη, που αποτελείται από χιλιάδες θραύσματα γύψου, ήρθε επίσης στην επιφάνεια.\nΕιδικότερα, η προσεκτική εξέταση του τμήματος του οικισμού γνωστού ως «Οικία των Θρανίων» είχε ως αποτέλεσμα την ανακάλυψη 13 πήλινων λαρνάκων κάτω από τα συντρίμμια που κάλυπταν το πάτωμα ενός από τα κτήρια. Οι λάρνακες αποκαλύφθηκαν και τώρα θα εξεταστούν διεξοδικά από τους ερευνητές. Επιπλέον, ένα από τα πιο εντυπωσιακά ευρήματα ήταν ένα παλιό γυναικείο ειδώλιο, κρυμμένο μέσα σε μία μικρή λάρνακα που χρονολογείται 5.000 χρόνια πριν. Η φιγούρα έχει επιστημονικό ενδιαφέρον, καθώς η εμφάνισή της αντικατοπτρίζει μια μετάβαση από τις πρώτες περιόδους του κυκλαδικού πολιτισμού και μπορεί να αποτελέσει ένδειξη για πολλά μυστήρια της περιοχής του Ακρωτηρίου.\nΈνα άλλο σημαντικό επίτευγμα ήταν η αποκάλυψη μιας από τις πιο εντυπωσιακές συνθέσεις τοιχογραφιών από την προϊστορική πόλη: συμπεριλαμβανομένων των τοιχογραφιών στον τοίχο του μεγαλύτερου κτηρίου της πόλης. Αυτές οι τοιχογραφίες διακοσμούσαν κάποτε τους τοίχους που πλαισιώνουν όλες τις πτυχώσεις της σκάλας και τα σκαλοπάτια και εκτιμάται ότι καλύπτουν συνολική επιφάνεια περίπου 90m². Οι εργασίες αποκατάστασης και συντήρησης των τοιχογραφιών θα συνεχιστούν τα επόμενα χρόνια.\nΣύμφωνα με το Υπουργείο Πολιτισμού και Αθλητισμού, τα ευρήματα αυτά αναμφισβήτητα σχετίζονται με τις αντιλήψεις και τις δοξασίες της Θηραϊκής κοινωνίας και προκαλούν ερεθίσματα για νέα ερμηνευτική ώθηση σε ουσιώδη ερωτήματα για την ιδεολογία και πιθανώς τη θρησκεία της κοινωνίας του προϊστορικού Αιγαίου\nΟι πρωτοβουλίες της Kaspersky Lab δεν περιορίζονται στην εξερεύνηση του παρελθόντος - η εταιρεία παρουσιάζει επίσης τις ανακαλύψεις της στις νεότερες γενιές. Εν τω μεταξύ, οι ερευνητές εργάζονται για την ψηφιοποίηση πληροφοριών για το Ακρωτήρι και τη βελτίωση της οπτικής παρουσίασης του χώρου.\nΓια τη συνεισφορά του στον πολιτισμό και την ιστορία του νησιού, ο Eugene Kaspersky ανακηρύχθηκε επίτιμος δημότης Σαντορίνης, από τον Δήμαρχο Θήρας, Αναστάσιο-Νικόλαο Ζώρζο.\nΔιάβασε περισσότερα για: ΣΑΝΤΟΡΙΝΗ,KASPERSKY,\nΗ Kaspersky Lab και το Ακρωτήρι της Σαντορίνης


Οι πρώτες συνέπειες - Μανώλης Β. Βολουδάκης\nHome / Δημοσιεύματα / Εκλογές / Ελλάδα / Ξένος Τύπος / Οικονομία / Bloomberg / Οι πρώτες συνέπειες\nΤα Ευρωπαϊκά χρηματιστήρια κινούνται πτωτικά καθώς υποχωρούν οι μετοχές των ενεργειακών εταιρειών μετά το νέο χαμηλό πενταετίας των τιμών του πετρελαίου και οι επενδυτές συνέχισαν να σταθμίζουν τις συνέπειες από τις πρόωρες εκλογές στην Ελλάδα, αναφέρει σημερινό (30/12) δημοσίευμα του πρακτορείου Bloomberg.\nΟ πανευρωπαϊκός δείκτης μετοχών Stoxx Europe 600 υποχωρεί κατά 0,5% και καταγράφει απώλειες της τάξης του 1,3% τον Δεκέμβριο, περιορίζοντας στο 4,4% τα κέρδη του από την αρχή του 2014. Ο δείκτης είχε μια διορθωτική πορεία τις δύο τελευταίες εβδομάδες, καθώς ανέκαμψαν οι ενεργειακές μετοχές από τη «βουτιά» που είχαν κάνει. Η Fed (Ομοσπονδιακή Κεντρική Τράπεζα των ΗΠΑ) ανακοίνωσε ότι δεν θα βιασθεί να αυξήσει τα επιτόκια και ότι η Αμερικανική οικονομία αναπτύχθηκε με ταχύτερο του προβλεπόμενου ρυθμού.\nΟ δείκτης ενεργειακών μετοχών του Stoxx 600 σημείωσε τη χειρότερη επίδοση από τους 19 κλαδικούς δείκτες μετά τη μείωση των τιμών του πετρελαίου για τέταρτη ημέρα. Οι ζημιές για το αργό πετρέλαιο διευρύνθηκαν εν μέσω εικασιών ότι τα αμερικανικά αποθέματα θα διατηρηθούν στο υψηλότερο επίπεδο από τον Ιούνιο, μη δίνοντας έτσι καμία ένδειξη χαλάρωσης της παγκόσμιας υπερπροσφοράς του «μαύρου χρυσού».\nΣτην Αθήνα το Χρηματιστήριο είχε ανοδική αντίδραση στο άνοιγμα της συνεδρίασης, μετά τη χθεσινή (29/12) ισχυρή πτώση. O γενικός δείκτης τιμών στις 11:00 σήμερα (30/12) το πρωί διαμορφώθηκε στις 829,47 μονάδες, σημειώνοντας άνοδο 1,18%. Αρχικά υποχώρησε έως τις 815,50 μονάδες, όταν σημείωνε πτώση έως και 0,53%. Η αξία των συναλλαγών ανέρχεται στα 4,39 εκατομμύρια ευρώ. Ο δείκτης υψηλής κεφαλαιοποίησης σημειώνει άνοδο σε ποσοστό 0,77%, ενώ ο δείκτης της μεσαίας κεφαλαιοποίησης ενισχύεται σε ποσοστό 0,57%.\nΑπώλειες καταγράφει και σήμερα (30/12) η δευτερογενής αγορά ομολόγων. Λίγο μετά το άνοιγμα της αγοράς η απόδοση του τριετούς ομολόγου είχε αυξηθεί στο 12,5%, του πενταετούς στο 10,6% και του δεκαετούς στο 9,6%.\nΗ πτώση των τιμών και η συνακόλουθη αύξηση των αποδόσεων είχε ως αποτέλεσμα να διευρυνθεί το περιθώριο του Ελληνικού δεκαετούς ομολόγου έναντι του αντίστοιχου Γερμανικού τίτλου, που έχει απόδοση 0,56%, στο 9,04%. Για δεύτερη ημέρα πτωτικά κινούνται και σήμερα οι υπόλοιπες περιφερειακές αγορές στην ευρωζώνη.\nΑυτές είναι οι πιο αναμενόμενες αλλά και ανώδυνες επιπτώσεις που θα υποστεί η Ελληνική οικονομία μετά την χτεσινή (29/12) ανεπίτρεπτη και ζημιογόνα πολιτική εξέλιξη για την πατρίδα μας. Από χτες φάνηκε η "'άγρια" κομματική πρόθεση όλων των κομματιδίων στην Ελλάδα προκειμένου να εκμεταλλευτούν την πολύ άσχημη συγκυρία για τον τόπο. Θυμίζουν έντονα τα όρνια που πέφτουν να κατασπαράξουν το πτώμα της χώρας την οποία μόλις λίγες ώρες πριν δολοφόνησαν με βάναυσο και αποτρόπαιο ξενόφερτο σχέδιο.\nΔημοσιεύματα Εκλογές Ελλάδα Ξένος Τύπος Οικονομία Bloomberg


Flora Attica: Muscari pulchellum\nΑναρτήθηκε από nik στις 9:39 μ.μ.\nΕμείς πιτσιρίκια το λέγαμε το "ψωμί του κούκου"!\nΣυγχαρητήρια για το ιστολόγιο που αποτέλεσε -φυσικα- πηγή έμπνευσης και για μένα. Το συγκεκριμένο είδος Muscari της ανάρτησης είναι το M. pulchellum ελληνικό ενδημικό είδος! Ανθίζει συχνά μαζί με το commutatum (ή μπορεί να προηγείται λιγάκι) αλλά ξεχωρίζει εύκολα γιατί το commutatum δεν έχει άσπρο τελείωμα στο άνθος. Όμως διάφοροι βοτανικοί το είχαν μπερδέψει στο παρελθόν με το M. neglectum. Για να τα ξεχωρίζετε μπορείτε να διαβάσετε την εργασία του Karlén «Muscari pulchellum (Liliaceae) and Associated Taxa in Greece and W Turkey» ή την ανάρτηση Muscari pulchellum στο ιστολόγιο που γράφω. Άλλο ένα υπέροχο ενδημικό μας φυτό :)


Ο Ολυμπιακός λίγα 24ωρα μετά τον αποκλεισμό του από τον Παναθηναϊκό στο κύπελλο επιβλήθηκε με 3-0 σετ του Πανναξιακού για τη 18η αγωνιστική του πρωταθλήματος της Volleyleague γυναικών.\nΜε την Άγκοστ να αγωνίζεται αντί της Κόστα, η ομάδα του Πειραιά δεν άφησε περιθώρια αντίδρασης στις φιλοξενούμενες που δεν έδειξαν ανταγωνιστικές. Είναι ενδεικτικό ότι η ομάδα των Κυκλάδων δεν κατάφερε να φτάσει τους 15 πόντους σε κανένα σετ.\nΗ Βίλμα Σάλας με 14 πόντους ήταν η τοπ σκόρερ του αγώνα, με την Τέιλορ Άγκοστ που χρησιμοποιήθηκε αντί της Μαριάνα Κόστα είχε 11, όσους και η Σάσκια Χίπε.\nΜε τη νίκη αυτή ο Ολυμπιακός έφτασε τους 45 βαθμούς σε 18 αγώνες. Την επόμενη αγωνιστική η ομάδα του Κάρλο Παρίζι αντιμετωπίζει εκτός έδρας τη Θέτιδα Βούλας σε ένα ματς που αναμένεται με μεγάλο ενδιαφέρον.\nΟ Πανναξιακός από την άλλη έμεινε στους 2 βαθμούς και την τελευταία θέση. Θυμίζουμε ότι μέσα στην εβδομάδα η ομάδα της Νάξου τιμωρήθηκε με αφαίρεση επτά βαθμών από τον αθλητικό δικαστή της ΕΟΠΕ επειδή δεν ταξίδεψει στον Πειραιά την περσινή σεζόν λόγω κορωνοϊού.\nΓια την απόφαση η ομάδα της Νάξου θα καταθέσει έφεση. Την επόμενη αγωνιστική ο Πανναξιακός κοντράρεται εντός έδρας με τον Αίαντα Ευόσμου.


Star One - Victims Of The Modern Age (Inside Out) | Greek Rebels\nRODSTUDIOS-468×60-BANNER - 468|60|RODSTUDIOS-468×60-BANNER|||bothvinylmonster468x60 - 468|60|vinylmonster468x60||http://www.vinylmonster.gr/|bothGreek Rebels Advert Feb 2018_468x60 - 468|60|Greek Rebels Advert Feb 2018_468x60||www.facebook.c|bothsymmetric records - 468|90|symmetric records||https://www.facebook.com/symmetricrecords/|bothwhale-468×60 - 468|60|whale-468×60|||bothnano designs 468×60 - 468|60|nano designs 468×60||https://www.facebook.com/Nanodesignart/|bothPsychotic Waltz_Ath_468x60 - 468|60|Psychotic Waltz_Ath_468x60|||both\nΟι Star One όπως όλοι γνωρίζετε είναι ένα από τα project του Arjen Lucassen. Μετά από τις υποχρεώσεις του με τους Ayreon αποφάσισε να τους επαναδραστηριοποιήσει και αποτέλεσμα αυτής της κίνησης είναι το Victims Of The Modern Age. Μουσικά λίγο πολύ όλοι ξέρουμε τη να περιμένουμε. Και αυτό ισχύει και τώρα. Η μουσική χαρακτηρίζετε από βαριές χαμηλοκουρδισμένες κιθάρες, πλήκτρα που δίνουν έντονα έναν άλλον τόνο στα τραγούδια και τα οποία θυμίζουν πάρα πολύ τις 90’s εποχές και το γνωστό team στα φωνητικά το οποίο αποτελείτε από τους Russell Allen (Symphony X), τον Damian Wilson (Threshold), τον Dan Swanο (Edge Of Sanity) και την Floor Jansen (ex-After Forever) με την προσθήκη του Garry Werkamp στις κιθάρες. Το καλύτερο τραγούδι του δίσκου για μένα είναι το 9λεπτο It All Ends Here. Τα ριφ και οι μελωδίες είναι καταπληκτικά παιγμένα και οι φωνητικές γραμμές από τους τραγούδιστες είναι επίσης καταπληκτικά. Κανείς εξάλλου δεν αμφισβητεί την ποιότητα αυτών των τραγουδιστών. Ο δίσκος όμως ανοίγει με το Digital Rain το οποίο είναι αρκετά γρήγορο και έχει ένα τρομερό ακαπέλα σημείο στο τέλος με όλους τους τραγουδιστές να δίνουν όλοι τους την ποιότητα σε μας που το ακούμε. Τώρα γενικά όσοι είναι φαν του συγκεκριμένου καλλιτέχνη ξέρουνε λίγο πολύ τι να περιμένουνε στις συνθέσεις του. Αυτός ίσως είναι λιγάκι κακό αλλά εμένα δεν με χαλάει καθόλου καθώς μου αρέσουνε οι δουλειές του και δεν περιμένω ποτέ κάτι το διαφορετικό. Ίσως όμως θα χρειαζόταν το κάτι παραπάνω σε κάποια σημεία. Η παραγωγή είναι στα πρώτυπα του Lucassen με τα πλήκτρα να έχουν πρωταγωνιστικό ρόλο σε πολλά σημεία. Αρκετά καλό αλλά δεν φτάνει σίγουρα την ποιότητα των προηγούμενων δίσκων του. Ακούγετε ευχάριστα πάντως.


Αρχική - Project Parenting\nΕγχειρίδιο για γονείς δεν υπάρχει.\nΓίνε μέλος στην 1η εκπαιδευτική πλατφόρμα για γονείς στην Ελλάδα από 8€ τον μήνα\nΓίνε μέλος στο Project Parenting και...\nΑποχαιρέτησε το γονεϊκό άγχος!\nΒρες οργανωμένο και έγκυρο υλικό από εξειδικευμένους επαγγελματίες γονεϊκότητας, για να μην ψάχνεις ατέλειωτες ώρες στο διαδίκτυο.\nΕμπιστεύσου τις ικανότητές σου!\nΌλες οι σύγχρονες μέθοδοι θετικής διαπαιδαγώγησης στα χέρια σου, ώστε να νιώσεις σιγουριά για τις επιλογές σου.\nΒρες συμμάχους στο ταξίδι σου!\nΓίνε μέλος στην πιο υποστηρικτική κοινότητα με γονείς και επαγγελματίες που μοιράζονται την ίδια φιλοσοφία με εσένα.\nΚάνε την εγγραφή σου τώρα\nΤι θα βρεις στο Project Parenting\nΣτην 1η ολιστική εκπαιδευτική πλατφόρμα για γονείς στην Ελλάδα, θα βρεις εκπαιδευτικό υλικό που ανανεώνεται κάθε μήνα και στο οποίο έχεις απεριόριστη πρόσβαση από κάθε συσκευή σου όσο έχεις ενεργή συνδρομή!\n100+ εκπαιδευτικές σειρές & συζητήσεις\nγια θέματα γονεϊκότητας & αυτοβελτίωσης\n40+ e-books με πρακτικές λύσεις και συμβουλές για όλα όσα θέλεις να μάθεις για εσένα και το παιδί σου\n20+ ζωντανές συζητήσεις κάθε μήνα, όπου εσύ ρωτάς & οι επαγγελματίες απαντούν\nΌ,τι κι αν ψάχνεις βρίσκεται εδώ! Ποικιλία θεμάτων για εσένα και το παιδί σου.\nΕπένδυσε στην εξέλιξή σου ως γονιός από 8€ τον μήνα\nΕσύ κρατάς το κλειδί, έχεις όλη τη δύναμη. Επιλέγεις τη μηνιαία, τρίμηνη ή ετήσια συνδρομή σου > συμπληρώνεις τα στοιχεία σου > κάνεις εγγραφή. Απόκτησε απεριόριστη πρόσβαση σε:\nΒίντεο, e-books και ζωντανές συζητήσεις που αφορούν εσένα, το παιδί & τη σχέση σου\nΑποκλειστικές προσφορές & διαγωνισμοί σε συνεδρίες, σεμινάρια και δραστηριότητες των συνεργατών μας\nΈχασες κάποιο live; Όλο μας το υλικό ανεβαίνει στην πλατφόρμα, ώστε να το βλέπεις ξανά και ξανά\nΠρόσβαση στην κλειστή ομάδα με τους συνδρομητές και τους συνεργάτες μας που μοιράζονται τη φιλοσοφία και τους προβληματισμούς σου\nΠροβολή περιεχομένου που σε ενδιαφέρει, αφού επιλέξεις τις θεματικές που θέλεις να βλέπεις στην πλατφόρμα\nΑπόκτησε πρόσβαση σε όλα!\nΤα μέλη μας είπαν για εμάς\nΥπέροχη καινοτομία από μία ομάδα εξαιρετικών ανθρώπων που προσφέρουν στον άνθρωπο με αγάπη, ολιστικές και πρακτικές γνώσεις καλύπτοντας μεγάλη ποικιλία θεμάτων. Αξίζει κανείς να γίνει μέλος!\nΤο project Parenting είναι πολύ ενημερωμένο και πολλές φορές βάζει τον σπόρο για σκέψη σε θέματα που μπορεί ακόμα να μην τα έχω χρειαστεί. Απαντάνε άμεσα και φροντίζουν να με κατατοπίσουν!\nΔασκάλα Pilates, Καλλιτέχνης\nΜοναδική υπηρεσία, υψηλού επιπέδου με αγάπη και ενσυναίσθηση προς γονείς και παιδιά!\nΒοηθός μητρότητας περιγεννητικού πένθους\nΗ στιγμή που γνώρισα την ‘οικογένεια’ του Project Parenting ήταν για εμένα ξεχωριστή και πολύτιμη, τόσο ως επαγγελματίας υγείας όσο και ως άνθρωπος. Μία ομάδα από νέα άτομα γεμάτα αγάπη, όρεξη, μεράκι και ενθουσιασμό, αλλά και με άφθονη γνώση, ικανότητες, οργάνωση και όραμα που δεν μπορεί παρά να σε εμπνεύσει θετικά -είτε είσαι γονιός είτε όχι.\nΜια κοινότητα που έχει στο κέντρο της τον Άνθρωπο!\nΒοηθός Μητρότητας, Εισηγήτρια Περιγεννητικής Γιόγκα, Εκπαιδεύτρια Γονέων\nΓίνε μέλος και απόκτησε πρόσβαση\nΣε όλα τα θέματα που αφορούν έναν σύγχρονο γονέα! Πλούσιο εκπαιδευτικό υλικό για θέματα όπως:\nΔιαβάστε περισσότερα: Συναισθηματικός Δεσμός\nΓονεϊκή ενοχή: Είμαι “αρκετός” γονιός για το παιδί μου;\nΔιαβάστε περισσότερα: Γονεϊκή ενοχή: Είμαι “αρκετός” γονιός για το παιδί μου;\nΤι είναι καλό για την υγεία του μωρού μου; Διατροφή, συμπληρώματα & βιταμίνες\nΔιαβάστε περισσότερα: Τι είναι καλό για την υγεία του μωρού μου; Διατροφή, συμπληρώματα & βιταμίνες\nMessy Play Συνταγές & Συμβουλές\nΔιαβάστε περισσότερα: Messy Play Συνταγές & Συμβουλές\nΔιαβάστε περισσότερα: Πρώτες Βοήθειες για βρέφη και παιδιά\nΑδελφικές σχέσεις: Δεύτερο παιδί και προσαρμογή πρωτότοκου παιδιού\nΔιαβάστε περισσότερα: Αδελφικές σχέσεις: Δεύτερο παιδί και προσαρμογή πρωτότοκου παιδιού\nΓνώρισε εξειδικευμένους επαγγελματίες για κάθε θέμα που σε απασχολεί\nΑνακάλυψε ειδικούς της θετικής ανατροφής (αγάπη, αποδοχή, ενσυναίσθηση).\nΠαρακολούθησε το υλικό που δημιουργούν με σεβασμό στις επιλογές σου και τις ανάγκες του παιδιού σου.\nΒρες υλικό που βασίζεται στις σπουδές, τα πτυχία και την εμπειρία τους, ενώ επενδύουν στη διαρκή εκπαίδευσή τους.\nΔες το πρωτότυπο εκπαιδευτικό υλικό που δημιουργούν ΜΑΖΙ και το οποίο δεν υπάρχει πουθενά αλλού. Δημιουργείται μόνο για σένα.\nΕγγράψου & δες υλικό τους\nΔιαβάστε περισσότερα: Αφροδίτη Κονδύλη\nFull Spectrum Doula, Βιολόγος, Ολιστική Θεραπεύτρια\nΔιαβάστε περισσότερα: Όλυ Πατσούρα\nΒοηθός Μητρότητας, Εισηγήτρια Περιγεννητικής Γιόγκα, Εκπαιδεύτρια Γονέων, Πιστοποιημένη Attached at the Heart™\nΔιαβάστε περισσότερα: Φωτεινή Μελετάκη\nΕκπαιδευτικός, Σύμβουλος Ψυχικής Υγείας\nΔιαβάστε περισσότερα: Σπύρος Κασιμάτης\nΟικογενειακή Σύμβουλος, Ψυχολόγος\nΔιαβάστε περισσότερα: Μαρία Δημητροπούλου Λόπεζ\nΜαία, Οne to one care specialist\nΔιαβάστε περισσότερα: Έλλη Καστρίκα\nΜαία, Χοροθεραπεύτρια DRLST\nΔιαβάστε περισσότερα: Ηλέκτρα Οικονομίδου\nΔιαβάστε περισσότερα: Αλεξάνδρα Ευθυμιάδου PhD\nΜαία, Σύμβουλος Θηλασμού\nΔιαβάστε περισσότερα: Σοφία Δούμα\nΔιαβάστε περισσότερα: Μαριάννα Αντωνακάκη, ΜΑ\nΕκπαιδευτικός, Σχολική Σύμβουλος\nΔιαβάστε περισσότερα: Μαργαρίτα Γερούκη\nΔιαβάστε περισσότερα: Κωνσταντίνα Κατσανά\nΔες όλους τους συνεργάτες μας\nTo Project Parenting σας περιμένει, για να ανοίξει επιτέλους την κουβέντα γύρω από τη σεξουαλική αγωγή και να δώσουμε στα παιδιά μας επιλογές και να τους προσφέρουμε προστασία και ασφάλεια.\nTο Project Parenting είναι αγάπη, είναι καρδιά, είναι ένωση, είναι ΜΑΖΙ, είναι ελπίδα, είναι αλλαγή, είναι ουράνιο τόξο. Είναι αυτό το πολύχρωμο ουράνιο τόξο που δείχνει ότι βαδίζουμε σε μία τεράστια αλλαγή.\nΠρόκειται για μια υπηρεσία γεμάτη γνώσεις και κυρίως αγάπη για τους ανθρώπους από ανθρώπους, που στοχεύει στην αυτοβελτίωση και την αυτοφροντίδα και αφορά την γονεϊκότητα.\nΣε έναν κόσμο που αλλάζει διαρκώς, με νέους γονείς και ανθρώπους που επιθυμούν να κάνουν παιδιά να βρίσκονται με ερωτηματικά και προβληματισμούς στο κεφάλι τους, αυτές οι πρωτοβουλίες είναι κάτι που μας δίνει αισιοδοξία και πρέπει να τις επικροτούμε!\nΤο Project Parenting είναι η πρώτη ολιστική εκπαιδευτική πλατφόρμα… γονέων! Κανείς μας δεν γεννήθηκε έτοιμος να αναλάβει τον ρόλο του γονέα – ένας ιδιαίτερος ρόλος που αγκαλιάζει πολλούς άλλους …\nΤο Project Parenting, η 1η ολιστική πλατφόρμα γονεϊκότητας στην Ελλάδα στηρίζει τους γονείς, γιατί μόνο μέσα από αυτούς, μέσα από τον σύγχρονο άνθρωπο που μεγαλώνει τα παιδιά του όσο καλύτερα μπορεί, μπορείς να φτάσεις στα παιδιά και να αλλάξεις τον κόσμο.\nΟ στόχος της Μαρίνας είναι το Project Parenting να βρίσκεται στην οθόνη κάθε γονέα, να μπει σε κάθε σπίτι και να γίνει το στήριγμα κάθε ανθρώπου.\nΈναν χρόνο μετά παρά τις αντίξοες συνθήκες, το όραμα της Μαρίνας συνεχίζει να γίνεται πραγματικότητα και να στηρίζει κάθε μήνα χιλιάδες γονείς.\nΤο Project Parenting είναι εδώ και φέρνει μια νέα καινοτόμα ματιά πάνω στην εκπαίδευση και τη γονεϊκότητα. Μέσα στην πλατφόρμα θα βρεις εκπαιδευτικό υλικό σχετικά με την γονεϊκότητα, αλλά και την προσωπική ανάπτυξη των ίδιων των γονέων.\nΜε άλλα λόγια η πλατφόρμα είναι ένα ταξίδι. Ξεκινά από τη γνώση και κάθε κομμάτι της οδηγεί σε κάτι καινούργιο. Τόσο στο περιεχόμενο όσο και στα πρακτικά πράγματα.\nΣτην πορεία όμως, σκέφτηκε πως τα παιδιά θα ωφελούνταν πολύ περισσότερο, αν η σωστή εκπαίδευση ξεκινούσε από τους γονείς. Έτσι γεννήθηκε το Project Parenting, μια πλατφόρμα προσωπικής ανάπτυξης για γονείς.\nΤο Project Parenting έχει αναπτύξει ένα από τα μεγαλύτερα διεπιστημονικά δίκτυα εξειδικευμένων επαγγελματιών, οι οποίοι μοιράζονται την εμπειρία και τις γνώσεις τους μέσω βίντεο, ηλεκτρονικών βιβλίων, άρθρων, ζωντανών παρουσιάσεων και διαδικτυακών σεμιναρίων.\nΔεν είναι ένα απλό site ή blog, αλλά ένα ζωντανό digital οικοσύστημα το οποίο διαμορφώνεται ανάλογα με τις ανάγκες του χρήστη, του γονέα. Μέσα σε αυτό το οικοσύστημα ο γονέας διαγράφει τη δική του πορεία.\nΈτσι, στα 26 της δημιούργησε λίγο πριν την καραντίνα το Project Parenting, την 1η πλατφόρμα γονεϊκότητας στην Ελλάδα. Ακούμε την ίδια στο πρωινό του Easy 972 να μιλάει για το Project Parenting και τους στόχους τους για το μέλλον.\nΜέσα από βίντεο, άρθρα, e-books, lives στα social media, οι γονείς μαθαίνουν από τους επαγγελματίες που εκείνοι επιλέγουν, για το θέμα που εκείνοι θέλουν, τη στιγμή που θέλουν, για το πώς να λύσουν τους δικούς τους προβληματισμούς και απορίες\nΑν έχω κάποιο προσωπικό προβληματισμό, που μπορώ να απευθυνθώ για βοήθεια;\nΩς Project Parenting φιλοξενούμε τους επαγγελματίες και το εκπαιδευτικό υλικό. Δεν μπορούμε να σου παράσχουμε κάποια εξατομικευμένη συμβουλή. Μπορούμε να σου προτείνουμε να παρακολουθήσεις εκπαιδευτικό υλικό και να απευθυνθείς σε κάποιον από τους συνεργάτες μας.\nΓιατί να εμπιστευτώ το εκπαιδευτικό υλικό του Project Parenting; Τι το καθιστά έγκυρο;\nΤο εκπαιδευτικό υλικό μας δημιουργείται αποκλειστικά και μόνο από τους συνεργάτες μας, που είναι εξειδικευμένοι επαγγελματίες. Ο κάθε ένας από αυτούς εξειδικεύεται σε ένα συγκεκριμένο πεδίο της επιστήμης του και μας μεταδίδει τις γνώσεις του μέσω των lives, ebooks και βίντεο που δημιουργεί για εμάς. Παράλληλα στη κάθε σελίδα θα βρεις και τη σχετική βιβλιογραφία.\nΠώς μπορώ να έρθω σε επαφή με τους συνεργάτες του Project Parenting;\nΚάθε επαγγελματίας που βρίσκεται στο Project Parenting έχει την δική του προσωπική σελίδα. Εκεί μπορείς να διαβάσεις το βιογραφικό του, τις υπηρεσίες που παρέχει, το όνειρο του, καθώς και τα στοιχεία επικοινωνίας του. Όταν έρθεις σε επαφή μαζί του μην ξεχάσεις να αναφέρεις ότι τον γνώρισες μέσα από την πλατφόρμα του Project Parenting!\nΕίμαι μέλος του Project Parenting. Μπορώ να δω όλα τα Lives; Και αν χάσω ένα Live που μπορώ να το βρω;\nΣαν μέλος του Project Parenting έχεις πρόσβαση σε όλα τα lives! Όλα μας τα lives τα μαγνητοσκοπούμε. Οπότε αν δεν προλάβεις να παρακολουθήσεις κάποιο την στιγμή που συμβαίνει το αποθηκεύουμε στην πλατφόρμα και είναι διαθέσιμο για τα μέλη μας εδώ.\nΠου γίνονται τα Lives του Project Parenting και πόση διάρκεια έχουν;\nΤα Lives που είναι δωρεάν για όλους πραγματοποιούνται στην σελίδα του Project Parenting στο Facebook και έχουν διάρκεια περίπου 45 λεπτά.\nΤα Lives που απευθύνονται αποκλειστικά στα μέλη του Project Parenting γίνονται στο κλειστό Facebook Group του Project Parenting για μέλη και έχουν διάρκεια περίπου 60 – 90 λεπτών.\nΑν σταματήσω να είμαι μέλος στο Project Parenting θα έχω πρόσβαση στο εκπαιδευτικό υλικό;\nΜετά τη λήξη της συνδρομής σας στο Project Parenting θα πάψετε να έχετε πρόσβαση στο περιεχόμενο για μέλη και θα μπορείτε να δείτε μόνο το εκπαιδευτικό υλικό που είναι διαθέσιμο προς όλους.\nΠώς λειτουργεί το συνδρομητικό μοντέλο του Project Parenting;\n1. Κάνε συνδρομή: Αγόρασε το πακέτο που σου ταιριάζει εδώ.\n2. Σύνδεση στον λογαριασμό: Συνδέσου στον λογαριασμό σου και ξεκλείδωσε αμέσως το υλικό ΜΟΝΟ ΓΙΑ ΜΕΛΗ\n3. Μπες στο group του Project Parenting: Κάνε αίτηση στο κλειστό Group του Project Parenting για μέλη στο Facebook εδώ – αναγράφοντας το email που έχεις χρησιμοποιήσει στην πλατφόρμα.\n4. Ζήτησε υλικό: Γράψε μας στο facebook group, στείλε μας μήνυμα στο Instagram, στείλε μας email. Οι τρόποι για να ζητήσεις το υλικό που θέλεις είναι πολλοί και εμείς περιμένουμε να σε ακούσουμε!\n5. Μάθε μέσα από το Project Parenting: Παρακολούθησε τις live συζητήσεις, διάβασε τα ebook του μήνα και δες τις σειρές που θέλεις στον δικό σου χρόνο\n6. Ανανέωση συνδρομής: Η συνδρομή σου ανανεώνεται αυτόματα κάθε 1, 3 ή 12 μήνες ανάλογα με το πακέτο σου. Φυσικά μπορείς να ακυρώσεις οποιαδήποτε στιγμή.\n0% ενοχή – 100% αποδοχή\nΣε στηρίζουμε σε κάθε του βήμα\nΘέλεις να ενημερώνεσαι για τα τελευταία νέα μας, μοναδικές προσφορές και εκπλήξεις; ☀


Αποκαλυπτικές καταθέσεις για τρομοκρατία | Η ΚΑΘΗΜΕΡΙΝΗ\nΤα δύο μέλη της τρομοκρατικής οργάνωσης «Επαναστατική Αυτοάμυνα» κατά τη μεταγωγή τους στον ανακριτή.\n13 Νοεμβρίου, 2019 13.11.2019 • 14:12\nΗ προανακριτική απολογία του 45χρονου Διονύση Μπάκα «καίει» τους συγκατηγορουμένους του, Βαγγέλη Σταθόπουλο και Δημήτρη Χατζηβασιλειάδη, και ρίχνει φως σε όσα ακολούθησαν την επεισοδιακή, όπως εξελίχθηκε, ληστεία στο υποκατάστημα ΟΠΑΠ Play στον Χολαργό, τη νύχτα της 21ης Οκτωβρίου. «Δεν έχω καμία απολύτως σχέση με τα όπλα και τα εκρηκτικά που βρήκατε σπίτι μου», είπε στους αστυνομικούς της Αντιτρομοκρατικής που τον ανέκριναν. Για τη μεταφορά του οπλισμού από το κρησφύγετο της Κυψέλης στο διαμέρισμά του, στον Χολαργό, ισχυρίστηκε ότι «στις 22 Οκτωβρίου πήγαμε μαζί με τον Βαγγέλη σε ένα διαμέρισμα στην Κυψέλη. Από εκεί πήραμε τσάντες και σακούλες, τις οποίες μεταφέραμε στο σπίτι μου. Η μεταφορά έγινε καθ’ υπόδειξη του Βαγγέλη, ο οποίος είχε τα κλειδιά».\nΣτη συνέχεια της απολογίας του ισχυρίστηκε ότι οι δύο συγκατηγορούμενοί του δεν του είπαν τι υπήρχε μέσα στα σακίδια και έμαθε το περιεχόμενό τους από την Αστυνομία. «Περίμενα κάποια επικοινωνία με τον Βαγγέλη ή τον Δημήτρη προκειμένου τα πράγματα να φύγουν από το σπίτι μου. Κάτι είχα υποψιαστεί αλλά δεν έχω καμία συμμετοχή σε επεισόδια ή τρομοκρατία», είπε ολοκληρώνοντας την προανακριτική ομολογία του. Χθες πάντως απολογούμενος ενώπιον της Δικαιοσύνης, ο Διονύσης Μπάκας αρνήθηκε να επιβεβαιώσει την προανακριτική του κατάθεση και δεν απάντησε στις ερωτήσεις του ανακριτή. Αντ’ αυτού μέσω του δικηγόρου του Κώστα Παπαδάκη κατέθεσε γραπτό υπόμνημα στο οποίο αρνήθηκε τις κατηγορίες και επιφυλάχθηκε να τις αντικρούσει όταν τεθεί υπόψη του το σύνολο του προανακριτικού υλικού.\nΟι καταθέσεις των γυναικών\nΦως στα γεγονότα που προηγήθηκαν των συλλήψεων ρίχνουν με τις καταθέσεις τους ενώπιον των αστυνομικών και δύο γυναίκες που ενεπλάκησαν στην υπόθεση και δεν συγκαταλέγονται στους συλληφθέντες. Η πρώτη απ’ αυτές είναι μια φίλη του Βαγγέλη Σταθόπουλου, που μετέφερε τον τραυματία Δημήτρη Χατζηβασιλειάδη στο Σισμανόγλειο χρησιμοποιώντας ένα Skoda Fabia ιδιοκτησίας της εταιρείας ενοικιάσεως αυτοκινήτων στην οποία εργάζεται. Η γυναίκα επιβεβαίωσε ότι μετά τον τραυματισμό του Χατζηβασιλειάδη, ο Σταθόπουλος πήγε στο σπίτι της και της ζήτησε να μεταβούν μαζί στο νοσοκομείο, προκειμένου να ζητήσουν από φίλη της – ασκούμενη γιατρό οδηγίες για την παροχή πρώτων βοηθειών σε φίλο του Σταθόπουλου που είχε τραυματιστεί σε τροχαίο. Υπέδειξε το σπίτι του Μπάκα ως το διαμέρισμα στο οποίο είχε βρει καταφύγιο ο Χατζηβασιλειάδης και επιβεβαίωσε ότι στις 6 το πρωί της 22ας Οκτωβρίου μετέφερε τον τραυματία στο Σισμανόγλειο.\nΣτη δικογραφία για την υπόθεση υπάρχει κατάθεση και της ασκούμενης γιατρού. Επειτα από επίμονες ερωτήσεις των αστυνομικών παραδέχθηκε ότι το πρωί της 22ας Οκτωβρίου ειδοποιήθηκε να παράσχει τις πρώτες βοήθειες στον τραυματία Χατζηβασιλειάδη, ωστόσο ισχυρίστηκε ότι τελικά δεν τον περιέθαλψε καθώς όταν κατέβηκε στην είσοδο για να τον συναντήσει, ο Χατζηβασιλειάδης δεν βρισκόταν εκεί. Απολογούμενος χθες στον ανακριτή ο Βαγγέλης Σταθόπουλος, που εκπροσωπείται από τους δικηγόρους Γιώργο Κακαρνιά και Μαρίνα Δαλιάνη, αρνήθηκε ότι πήρε μέρος στη ληστεία καθώς και ότι είναι μέλος της «Επαναστατικής Αυτοάμυνας». Αντίθετα, δέχεται ότι κατόπιν μεσολάβησης τρίτου προσώπου που ωστόσο αρνήθηκε να κατονομάσει, συμφώνησε να βοηθήσει τον τραυματία Δημήτρη Χατζηβασιλειάδη αγοράζοντας και δίνοντάς του φάρμακα και υλικά για την παροχή των πρώτων βοηθειών. Τέλος, αρνείται όσα είπε προανακριτικά στην κατάθεση και την ομολογία του ο συγκατηγορούμενός του Διονύσης Μπάκας. Σταθόπουλος και Μπάκας κρίθηκαν προφυλακιστέοι.


Λάμπα Παραφίνης Εξάγωνη Μικρή - Εκκλησιαστικά Χατζής\nHome>Κατάστημα>Είδη Οικίας - Δώρα>Λάμπες Παραφινελαίου και Αναλώσιμα>Λάμπα Παραφίνης Εξάγωνη Μικρή\nΗ διάρκεια καύσης της είναι περίπου τρεις ημέρες\nΛάμπα Παραφίνης Εξάγωνη Μικρή quantity\nΚωδικός προϊόντος: TG9281 Κατηγορία: Λάμπες Παραφινελαίου και Αναλώσιμα\nΤο υλικό κατασκευής της είναι από γυαλί . Λειτουργεί γεμίζοντας τη με παραφινέλαιο .\nΗ διάρκεια καύσης της είναι περίπου τρεις ημέρες .\nΣημείωση : Ρυθμίστε το φιτίλι πολύ χαμηλά για να μην σας καπνίσει . Το ύψος της φλόγας πρέπει να είναι κάτω από ένα πόντο . Καίει μόνο με παραφινέλαιο .\nΜε οτιδήποτε άλλο υγρό καύσης ή λάδι το γεμίσετε δεν θα καίει και θα χρειαστεί καθάρισμα και αλλαγή του φιτιλιού.


Στα ελευθέρια της Αξιούπολης ο Μητροπολίτης Αρκαλοχωρίου - Ορθοδοξία News Agency\nHome \_ Μητροπολιτικό Έργο \_ Ι.Μ. Αρκαλοχωρίου, Καστελλίου και Βιάννου \_ Στα ελευθέρια της Αξιούπολης ο Μητροπολίτης Αρκαλοχωρίου\n23/10/2019 23/10/2019 Την Κυριακή 20 Οκτωβρίου 2019 ο Σεβασμιώτατος Μητροπολίτης Αρκαλοχωρίου κ. Ανδρέας μετέβη στην Αξιούπολη Κιλκίς, προκειμένου να συμμετάσχει στις εκδηλώσεις για τα 107 χρόνια από την απελευθέρωσή της από τον οθωμανικό ζυγό και την επέτειο των εγκαινίων του Ιερού Ναού Παναγίας «Άξιον Εστί». Στον Ιερό Ναό Παναγίας ‘’Αξιον Εστί’’ τελέστηκε το πρωί της Κυριακής ο...\n23 Οκτωβρίου, 2019 - 12:07\nΤελευταία ενημέρωση: 23/10/2019 - 12:10\nΣτα ελευθέρια της Αξιούπολης ο Μητροπολίτης Αρκαλοχωρίου\nΤην Κυριακή 20 Οκτωβρίου 2019 ο Σεβασμιώτατος Μητροπολίτης Αρκαλοχωρίου κ. Ανδρέας μετέβη στην Αξιούπολη Κιλκίς, προκειμένου να συμμετάσχει στις εκδηλώσεις για τα 107 χρόνια από την απελευθέρωσή της από τον οθωμανικό ζυγό και την επέτειο των εγκαινίων του Ιερού Ναού Παναγίας «Άξιον Εστί».\nΣτον Ιερό Ναό Παναγίας ‘’Αξιον Εστί’’ τελέστηκε το πρωί της Κυριακής ο Όρθρος χοροστατούντος του Σεβασμιωτάτου κ. Ανδρέα, ο οποίος προεξήρχε της Θείας Λειτουργίας, συλλειτουργούντος του επιχωρίου Ιεράρχη Σεβ. Μητροπολίτη Γουμενίσσης, Αξιουπόλεως και Πολυκάστρου κ. Δημητρίου.\nΤον θείο λόγο κήρυξε ο Σεβασμιώτατος κ. Ανδρέας, ο οποίος εξέφρασε τις θερμές του ευχαριστίες για την φιλοξενία στον επιχώριο Μητροπολίτη κ. Δημήτριο αλλά και στον Αρκαλοχωρίτη Εφημέριο του Ιερού Ναού, Πρωτοπρεσβύτερο κ. Ιγνάτιο Καλογεράκη ευχόμενος κάθε ευλογία στο ποίμνιο της Ενορίας.\nΣτο τέλος ακολούθησε Δοξολογία για την επέτειο απελευθέρωσης της Αξιούπολης.\nΕτικέτες: ελευθέρια Αξιούπολης, Ι.Μ. Αρκαλοχωρίου, Μητροπολίτης Αρκαλοχωρίου Ανδρέας, Μητροπολίτης Γουμενίσσης Δημήτριος\nΕορτή Συνδέσμου Κληρικών στην Ι.Μ. Αρκαλοχωρίου\n16.05.2020 | 16:41\nΕγκύκλιος με τα νέα μέτρα προστασίας από τον Μητροπολίτη Αρκαλοχωρίου\nΣτο μαρτύριο του Αγίου Ισιδώρου αναφέρθηκε ο Μητρ. Αρκαλοχωρίου\n14.05.2020 | 20:24


Γεννηματά: Όσοι μιλούν για κοινό μέτωπο με την ΝΔ είναι οι μεγάλοι χορηγοί του ΣΥΡΙΖΑ – ZoomNews\nΓεννηματά: Όσοι μιλούν για κοινό μέτωπο με την ΝΔ είναι οι μεγάλοι χορηγοί του ΣΥΡΙΖΑ\nPosted on 24/11/2016 by zoomnews.gr in Πολιτική\nΤην έντονη ανησυχία της για τις τουρκικές προκλήσεις εξέφρασε η πρόεδρος της Δημοκρατικής Συμπαράταξης Φώφη Γεννηματά μιλώντας στην χθεσινή εκδήλωση του κόμματος για τα εργασιακά. Παράλληλα επιτέθηκε στην κυβέρνηση και έστρεψε τα πυρά της σε όσους μιλούν για κοινό μέτωπο με την ΝΔ.\n«Περιέχουν απροκάλυπτες απειλές κατά της εθνικής μας ασφάλειας. Ο πρωθυπουργός της Τουρκίας εξαγγέλλει και εντυπωσιακά εξοπλιστικά προγράμματα που προσδίδουν στις δηλώσεις του χαρακτήρα ανοικτής απειλής. Η στάση αυτή που απειλεί και την ειρήνη και την σταθερότητα της ευρύτερης περιοχής, πρέπει να αντιμετωπιστεί εγκαίρως με ψυχραιμία και αποφασιστικότητα. Με σχεδιασμό και ουσιαστικές ενέργειες», επεσήμανε η πρόεδρος του ΠΑΣΟΚ.\n«Με αυτό τον τρόπο πάει στην διαπραγμάτευση με την πλάτη στον τοίχο και τελικά για να «διασωθεί» τα δίνει όλα. Ο κ. Τσίπρας και η κυβέρνησή του έχουν γίνει οι πιο πρόθυμοι στους πιο συντηρητικούς κύκλους της Ευρώπης και στις απαιτήσεις τους», σχολίασε σχετικά με τα όσα γίνονται στο μέτωπο της διαπραγμάτευσης.\n«Με τον κόσμο της Αριστεράς, έχουμε πολλά στοιχεία που μας ενώνουν. Βαθιά, ιδεολογικά, ιστορικά. Με την ηγεσία του ΣΥΡΙΖΑ, από την άλλη, μας χωρίζει η τυχοδιωκτική στάση της Ηγετικής του Ομάδας και ο τρόπος που πολιτεύθηκε στα χρόνια της κρίσης», ανέφερε η κα Γεννηματά και διεμήνυσε πως «όσοι μιλούν για μέτωπα, σύμπλευση ή συναγερμούς με την ΝΔ είναι οι μεγάλοι χορηγοί του ΣΥΡΙΖΑ. Του δίνουν το φιλί της ζωής, του εκχωρούν την παράταξη. Αυτό δεν θα γίνει. Θα μας βρουν μπροστά τους».\nΑναλυτικά η ομιλία της κας Γεννηματά:\n«Η στάση του κ. Ερντογαν απειλεί την Ειρήνη και την σταθερότητα της ευρύτερης περιοχής\nΟι δηλώσεις του κ. Ερντογαν περιέχουν απροκάλυπτες απειλές κατά της Εθνικής μας ασφάλειας.\nΟ πρωθυπουργός της Τουρκίας εξαγγέλλει και εντυπωσιακά εξοπλιστικά προγράμματα που προσδίδουν στις δηλώσεις του χαρακτήρα ανοικτής απειλής.\nΗ στάση αυτή που απειλεί και την Ειρήνη και την σταθερότητα της ευρύτερης περιοχής, πρέπει να αντιμετωπιστεί εγκαίρως με ψυχραιμία και αποφασιστικότητα. Με σχεδιασμό και ουσιαστικές ενέργειες.\nΑνησυχούμε ιδιαίτερα γιατί κάθε φορά που αυτή η Κυβέρνηση διαπραγματεύεται\nΑυτές τις ημέρες εξελίσσεται η διαπραγμάτευση για το «κλείσιμο» της δεύτερης αξιολόγησης του Ελληνικού Προγράμματος.\nΑνησυχούμε ιδιαίτερα γιατί η Κυβέρνηση αυτή έχει μια μοναδική ικανότητα να δημιουργεί αδιέξοδα. Με αυτό τον τρόπο πάει στην διαπραγμάτευση με την πλάτη στον τοίχο και τελικά για να «διασωθεί» τα δίνει όλα.\nΟ κ.Τσίπρας και η Κυβέρνησή του έχουν γίνει οι πιο πρόθυμοι, στους πιο συντηρητικούς κύκλους της Ευρώπης και τις απαιτήσεις τους.\nΕπιλέγει τις δήθεν εύκολες στην εφαρμογή, αλλά καταστροφικές στην πράξη «λύσεις» των νέων φόρων, των περικοπών συντάξεων και κοινωνικών παροχών, της αφαίρεσης εργασιακών δικαιωμάτων, οδηγώντας την κοινωνία στην ανασφάλεια, στην απόγνωση και σε συνεχή υποχώρηση του βιοτικού επιπέδου των πολιτών.\nΕμείς δεν πιστεύουμε ότι η λύση στο πρόβλημα της Ελλάδας είναι η συνέχιση της λιτότητας.\nΔεν είναι λύση η ζούγκλα στην αγορά εργασίας.\nΗ λύση βρίσκεται στη δυνατότητα που έχουν οι παραγωγικές δυνάμεις του τόπου να συνεργαστούν. Με βάση ένα πλαίσιο αποδεκτό από τους κοινωνικούς εταίρους.\nΕμείς, η Δημοκρατική παράταξη είμαστε οι μόνοι που ιστορικά καταφέραμε να ενώσουμε, να συνθέσουμε αυτές τις δυνάμεις και να οδηγήσουμε στην ανάπτυξη, την πρόοδο την Ελληνική κοινωνία, μέσα από τον κοινωνικό διάλογο.\nΞέρουμε και μπορούμε να το πετύχουμε ξανά.\nΗ χώρα χρειάζεται μια κοινωνική συμφωνία\nΒασισμένη σε μια νέα σχέση κράτους – κοινωνίας- αγοράς. Σχέση συνεργατική και όχι σχέση αντιπαλότητας.\nΜία συμφωνία των Κοινωνικών Εταίρων η οποία θα διασφαλίζει τουλάχιστον για ένα μεσοδιάστημα τις σημερινές αποδοχές των Εργαζομένων και θα στοχεύει στη δημιουργία θέσεων πλήρους απασχόλησης.\nΕίναι η ώρα να μιλήσουμε για Εργαζόμενους και όχι απασχολούμενους.\nΜία συμφωνία που θα παρέχει ισχυρά φορολογικά κίνητρα για επενδύσεις.\nΌχι επιλεκτικά και μόνο σε όσους αγοράζουν δημόσιες επιχειρήσεις, οι οποίοι απολαμβάνουν ένα εξαιρετικό καθεστώς σε σχέση με τους υπόλοιπους επιχειρηματίες, αλλά σε κάθε επιχειρηματία, που θα φέρει νέες θέσεις εργασίας.\nΠραγματικές ρυθμίσεις για το χρέος, με σχέδιο και όχι άλλα επικοινωνιακά κόλπα.\nΑσφαλώς έχει ιδιαίτερη σημασία το θέμα του χρέους, όπως και οι ουσιαστικές αλλαγές που πρέπει να υπάρξουν στην συμφωνία ΣΥΡΙΖΑ ΑΝΕΛ.\nΡυθμίσεις όμως πραγματικές, με σχέδιο και όχι άλλα επικοινωνιακά κόλπα.\nΔυστυχώς η Κυβέρνηση δεν δείχνει να βάζει μυαλό. Επιχειρεί με ψέματα, για άλλη μια φορά, να δημιουργήσει εντυπώσεις χωρίς περιεχόμενο.\nΑφού εγκατέλειψε τις δεσμεύσεις προς την χώρα από το Eurogroup του 2012, συμφώνησε το Μάη του 16 ότι η ουσιαστική συζήτηση για το χρέος θα γίνει μετά το 2018 και την λήξη του προγράμματος.\nΌπως ακριβώς το επιθυμεί ο κ. Σόιμπλε.\nΤώρα εμφανίζει τα βραχυπρόθεσμα μέτρα (επιτόκια – κατώτατο όριο – τοκοχρεολύσια) τα οποία μάλιστα έπρεπε να δοθούν μετά την Α’ Αξιολόγηση, ως νέα συζήτηση για το χρέος και τη συζήτηση του Μαΐου ως οδικό χάρτη για τα επόμενα βήματα.\nΌπως και την ένταξη στην ποσοτική χαλάρωση της ΕΚΤ που έπρεπε να είχε γίνει από την αρχή του 2015.\nΚαι αυτά με αντάλλαγμα νέα πρόσθετα μέτρα, νέο μνημόνιο με το ΔΝΤ.\nΔυστυχώς πρόκειται για μια ακόμη επιχείρηση εξαπάτησης του Ελληνικού λαού.\nΑκόμα όμως και αν η συζήτηση για το χρέος προχωρούσε από μόνη της δεν θα ήταν αρκετή.\nΓιατί το κλειδί είναι η Ανάπτυξη. Είναι η πραγματική οικονομία.\nΓιατί αν δεν έχουμε ανάπτυξη 2,7% το 2017, θα λειτουργήσει ο «κόφτης» στους μισθούς, στις συντάξεις, θα επιβληθούν νέοι φόροι.\nΚαι έτσι αναπαράγεται ο φαύλος κύκλος, το μεγάλο αδιέξοδο.\nΔύο πρόσφατα παραδείγματα σηματοδοτούν που βρισκόμαστε:\nΑ. Τον Οκτώβριο είχαμε 80.000 απολύσεις, περισσότερες από τις προσλήψεις, και δεν οφείλονται μόνο στη λήξη της Τουριστικής περιόδου, γιατί πρόκειται για αριθμό ρεκόρ. Κατέρρευσε λοιπόν ένα ακόμη Κυβερνητικό επιχείρημα για την μείωση της ανεργίας.\nΒ. το 61,68% των νέων προσλήψεων είναι πια σε μερική απασχόληση ή εκ περιτροπής εργασία.\nΦτώχεια. Ισοπέδωση. Κοινωνία με οργή και ανασφάλεια.\nΔεν μπορεί να αναιρέσουμε τα κοινωνικά Δικαιώματα των Εργαζόμενων στο βωμό μίας ατέρμονης λιτότητας.\nΔεν μπορεί να γίνει αποδεκτό από εμάς ότι οι γενιές που έρχονται θα ζήσουν πολύ χειρότερα από τις προηγούμενες. Είναι μία θέση αρχής, είναι μία θέση αξιών.\nΗ κυβέρνηση ΣΥΡΙΖΑ/ ΑΝΕΛ, έχει χάσει το δρόμο της, και σε αυτό τον τομέα.\nΗ ανταγωνιστικότητα της Ελληνικής Οικονομίας, της Ελληνικής επιχείρησης δεν μπορεί να στηριχθεί σε νέα μείωση του κόστους εργασίας.\nΗ περαιτέρω μείωση των εισοδημάτων των Εργαζομένων, η συνεχής ελαστικοποίηση των εργασιακών σχέσεων, η μείωση του βασικού μισθού, απλά θα στερήσουν πόρους από την κατανάλωση και θα οδηγήσουν σε περαιτέρω μείωση του Ακαθάριστου Εθνικού Προϊόντος.\nΟ στόχος της ανταγωνιστικότητας δεν θα επιτευχθεί, διότι η χαμηλά αμειβόμενη εργασία, δεν μπορεί να καλύψει το έλλειμμα ανταγωνιστικότητας που έχουμε απέναντι σε χώρες με πολύ χαμηλότερο βιοτικό επίπεδο, ή με εκμετάλλευση παιδικής εργασίας, ή με χαμηλότερα ποιοτικά κριτήρια στην παραγωγή προϊόντων.\nΟι περαιτέρω «μειώσεις» θα πλήξουν την παραγωγικότητα, καθώς θα αποχωρούν οι καλύτεροι, θα αποθαρρύνεται η παραγωγική εργασία των υπολοίπων και θα δυσχεραίνεται η προσέλκυση αξιόλογων νέων, θα «ενθαρρύνεται» η μετανάστευση των νέων και ικανών επιστημόνων και επαγγελματιών στο εξωτερικό.\nΗ προστασία της εργασίας, οι συλλογικές διαπραγματεύσεις και συμβάσεις, ο αξιοπρεπής κατώτερος μισθός, εξασφαλίζουν ένα αξιοπρεπές επίπεδο διαβίωσης για τους εργαζόμενους, αλλά συμβάλλουν και στη δημιουργία νέου πλούτου.\nΣυνιστούν σημαντικό παράγοντα για την επίτευξη των δημοσιονομικών στόχων της χώρας και καθιστούν βιώσιμο το σύστημα κοινωνικής ασφάλισης καθώς και σταθερό το χρηματοπιστωτικό σύστημα.\nΠρωτοβουλίες με στόχο την Εθνική Αναπτυξιακή και Κοινωνική Συμφωνία\nΟι πρωτοβουλίες που αναλαμβάνουμε έχουν ως στόχο την Εθνική Αναπτυξιακή και Κοινωνική Συμφωνία για Προοδευτικές Μεταρρυθμίσεις που θα βελτιώσουν την ανταγωνιστικότητα, θα επιταχύνουν την ανάπτυξη και τις νέες επενδύσεις, θα φέρουν θέσεις εργασίας, αλλά και θα εγγυηθούν την αξιοπρέπεια των εργαζομένων.\nΕνδεικτικά αναφέρω προτάσεις που έχουμε καταθέσει στον διάλογο.\n1. Μείωση των φορολογικών συντελεστών των επιχειρήσεων από το 29% στο 20% στα επόμενα 3 χρόνια.\n2. Επαναφορά των έμμεσων (και ειδικών) φόρων στην παραγωγή, στο προηγούμενο ύψος τους, προ των αυξήσεων που επέβαλε η Κυβέρνηση ΣΥΡΙΖΑ/ΑΝΕΛ. Κατά προτεραιότητα στον τουρισμό, στο κρασί, στις ζυθοποιίες, στην εστίαση.\n3. Απαλλαγή για 3 χρόνια από συνταξιοδοτικές εισφορές των νέων που ξεκινούν την δική τους επιχείρηση ή επαγγελματική δραστηριότητα (και αποπληρωμή τους στη διάρκεια του εργασιακού βίου).\n4. Καθιέρωση της «δεύτερης ευκαιρίας» για τους έντιμους και ικανούς Μικρομεσαίους που «ατύχησαν», ώστε να επιχειρήσουν εκ νέου αξιοποιώντας την εμπειρία τους.\n5. Εθνικό Σχέδιο εξαγωγών με έμφαση στο branding και το clustering και υποστήριξη του μικρομεσαίου εξαγωγέα με αναβάθμιση του Enterprise Greece.\nΣύνδεση κάθε αναπτυξιακής προσπάθειας με την απασχόληση.\nΕίναι χρέος μας να δώσουμε ΕΛΠΙΔΑ, ΠΡΟΟΠΤΙΚΗ, στους άνεργους.\nΣτα νέα παιδιά που εγκαταλείπουν την χώρα, στερώντας την από ένα πολύτιμο επιστημονικό δυναμικό για το μέλλον της.\nΣτους μακροχρόνια άνεργους που βυθίζονται στην απελπισία, στην οργή, στην ανασφάλεια.\nΝαι η Ανάπτυξη είναι το κλειδί.\nΑλλά χρειάζεται και πρόσθετες παρεμβάσεις ώστε να οδηγεί γρήγορα σε νέες θέσεις εργασίας.\n Κάθε κυβερνητική δράση που αφορά θέματα οικονομίας και ανάπτυξης πρέπει να περιέχει ρήτρα απασχόλησης. Όπου δίνονται κρατικά λεφτά πρέπει να δημιουργούνται θέσεις εργασίας. Ίδια πρόβλεψη πρέπει να επιδιώξουμε να υπάρξει σε όλες τις κοινοτικές χρηματοδοτήσεις, συμπεριλαμβανομένου του πακέτου Γιούνκερ.\n Σαφή φορολογικά κίνητρα για τις επιχειρήσεις που δημιουργούν νέες θέσεις εργασίας. Η μισθολογική δαπάνη για κάθε νέα πρόσθετη θέση εργασίας, πρέπει να υπολογίζεται ως έξοδο που εκπίπτει από την φορολογία για την επιχείρηση, με συντελεστή αυξημένο κατά 30%. Αυτό συνεπάγεται, μέσω της μείωσης του φόρου, επιδότηση του μισθολογικού κόστους κάθε νέας θέσης σε ποσοστό από 8 έως 10 %.\n Οι δαπάνες για εκπαίδευση και κατάρτιση να εξαιρεθούν από τα μέτρα λιτότητας και τους δημοσιονομικούς περιορισμούς του Συμφώνου Σταθερότητας και Ανάπτυξης.\n Κανένας νέος δεν πρέπει να είναι αποκλεισμένος από μια ευκαιρία απασχόλησης, εκπαίδευσης και κατάρτισης.\nΑπαιτούμε να γίνει μόνιμο το πρόγραμμα Εγγύηση για την Νεολαία της Ευρώπης, με χρηματοδότηση 20 δις ευρώ ως το τέλος του 2020. Έτσι ώστε σε κάθε νέο οι δημόσιες υπηρεσίες απασχόλησης να προσφέρουν μέσα σε 6 μήνες αφότου έχει μείνει εκτός αγοράς εργασίας, μια θέση εργασίας, ή μαθητείας ή κατάρτισης.\nΕιδικότερα για τα ΑΜΕΑ προτείνουμε:\n1. Θέσπιση ειδικού νόμου για την απασχόληση και ένταξη των ΑΜΕΑ στην εργασία\n2. Ειδικά μέτρα και δράσεις για ένταξη ΑΜΕΑ με βαριές αναπηρίες στην εργασια όπως και οριζόντια μέτρα προστασίας απασχόλησης νέων, γυναικών, μητέρων και μακροχρόνια ανεργων ΑΜΕΑ”\nΠέντε προτάσεις της Δημοκρατικής Συμπαράταξης για τα εργασιακά\nΕιδικότερα για το “εργασιακό”, καταθέτουμε στον Κοινωνικό Διάλογο 5 προτάσεις, με στόχο να συμβάλλουμε σε μια συμφωνία ΟΛΩΝ που θα αποτελέσει και τον “οδηγό” μας για τα επόμενα βήματα:\n1. Ο καθορισμός του κατώτερου μισθού (και ημερομισθίου) “επιστρέφει” στην Εθνική Συλλογική Σύμβαση Εργασίας. Αρμόδιοι για αυτόν θα είναι μόνον οι κοινωνικοί εταίροι μέσα από τις ελεύθερες συλλογικές διαπραγματεύσεις.\nΔεν είναι αποδεκτή οποιαδήποτε νέα νομοθετική παρέμβαση για οριζόντια μείωση μισθών, ή μείωση επιδομάτων των εργαζομένων.\n2. Στηρίζουμε το θεσμό των Συλλογικών Συμβάσεων (Εθνική, Κλαδική, Επιχειρησιακές).\nΠροτείνουμε την καθολικότητα εφαρμογής (και την θεσμική επεκτασιμότητα) των Συλλογικών Συμβάσεων.\nΑναβαθμίζουμε τον ρόλο των Κλαδικών Συμβάσεων ως δυνητικού μηχανισμού διασφάλισης και βελτίωσης της θέσης των εργαζομένων, και διαμόρφωσης υγειών όρων ανταγωνισμού στους επί μέρους κλάδους.\nΕπιχειρησιακές συμβάσεις με αμοιβαίες υποχρεώσεις και δικαιώματα για εργαζόμενους-εργοδότες, που να απορρέουν από γνήσια επιχειρησιακή διαπραγμάτευση.\nΤο θέμα της διαπραγμάτευσης επιχειρησιακών συμβάσεων από “ενώσεις προσώπων” σε πολύ μικρές επιχειρήσεις, πρέπει να επανεξεταστεί.\n3. Δεν αποδεχόμαστε τις ελεύθερες ομαδικές απολύσεις και την επαναφορά εργοδοτικής ανταπεργίας (lock out). Προτείνουμε τα αιτήματα των επιχειρήσεων για ομαδικές απολύσεις, να εξετάζονται από το αναβαθμισμένο Ανώτατο Συμβούλιο Εργασιών – ΑΣΕ – (με την συμμετοχή των κοινωνικών εταίρων). Όπως εμείς είχαμε προτείνει και το 2014.\nΤο ΑΣΕ πρέπει να ενισχυθεί θεσμικά, ώστε να μπορεί να αναλάβει ευθύνες σε θέματα ενίσχυσης της απασχόλησης και προστασίας των ανέργων, με την κατάλληλη υποστηρικτική βοήθεια του Διεθνούς Γραφείου Εργασίας.\nΣε καμία περίπτωση να μην γίνει δυσμενέστερο το σημερινό όριο του 5% -με όριο τα 30 άτομα- για τις απολύσεις.\n4. Οι αναγκαίες προσαρμογές και ευελιξίες στην αγορά εργασίας πρέπει να συνδέονται με το αίσθημα ΑΣΦΑΛΕΙΑΣ του εργαζόμενου.\nΕίναι ζήτημα προτεραιότητας η αυστηρή τήρηση των όρων και των συμβάσεων, η αντιμετώπιση της “μαύρης” και ανασφάλιστης εργασίας.\nΕπιβάλλεται η αναβάθμιση και ενίσχυση του Συστήματος Επιθεώρησης Εργασίας (ΣΕΠΕ), ώστε να επιτελεί αυτό το ρόλο.\n5. Τα θέματα που αφορούν την σχέση των συνδικάτων με τις επιχειρήσεις, πρέπει να λυθούν μέσα από τον Κοινωνικό Διάλογο και την Συλλογική Διαπραγμάτευση.\nΚάποιοι αντιμετωπίζουν ως «εχθρό» τα συνδικάτα και τους Κοινωνικούς εταίρους. Διαφωνούμε πλήρως μ’ αυτή την λογική.\nΥπήρξαν βέβαια ορισμένες συμπεριφορές στο παρελθόν (πρόσφατο και παλαιότερο) που «πλήγωσαν» την σχέση των συνδικάτων με την κοινωνία.\nΕμείς πιστεύουμε στον υγιή συνδικαλισμό που είναι παράγων ανάπτυξης και προόδου.\nΟι αναγκαίες προσαρμογές του στις σύγχρονες εξελίξεις πρέπει να γίνουν, μέσα από τολμηρές πρωτοβουλίες και τομές των ίδιων των συνδικάτων.\nΌμως θα επιμείνουμε στον Κοινωνικό Διάλογο, στους ανοιχτούς διαύλους επικοινωνίας με τον κόσμο της εργασίας, των επιχειρήσεων, της επιστήμης, της αυτοδιοίκησης.\nΚαι υπενθυμίζουμε σ’ όσους συνειδητά το ξεχνούν ότι με αυτόν τον Κοινωνικό Διάλογο πετύχαμε τις Εθνικές Κοινωνικές Συμφωνίες το 1994 και το 1998, που διασφάλισαν την ένταξη της χώρας στην ΟΝΕ.\nΚαι κάτι ακόμη: Διαφωνούμε πλήρως, με προτάσεις κυρίως του ΔΝΤ που αποσκοπούν στην ουσιαστική κατάργηση του δικαιώματος της απεργίας. Προτάσεις που δεν αποδέχθηκαν όχι μόνο οι εργατικοί φορείς, αλλά και οι φορείς των επιχειρήσεων.\nΚαλούμε την Κυβέρνηση να μην συναινέσει σε τέτοιου είδους λογικές.\nΜια κοινωνία με μισθούς πείνας και τους πλειστηριασμούς στην πόρτα της δεν είναι μια κοινωνία παραγωγής, ανάπτυξης, προοπτικής, είναι μια παραιτημένη κοινωνία.\nΠοια ΕΛΠΙΔΑ δίνει σήμερα, η κυβέρνηση του ΝΑΙ σε ΟΛΑ; ΚΑΜΙΑ ΕΛΠΙΔΑ.\nΓι αυτό όσο πιο γρήγορα φύγουν, τόσο το καλύτερο για τις Ελληνίδες και τους Έλληνες.\nΗ αποφασιστική ενίσχυση της Δημοκρατικής Συμπαράταξης, είναι επιλογή Ελπίδας για τον Ελληνικό Λαό.\nΗ χώρα χρειάζεται ΑΛΛΑΓΗ ΠΟΛΙΤΙΚΗΣ για να βγει από την κρίση, μια ΕΘΝΙΚΗ ΓΡΑΜΜΗ για την ανάπτυξη, την απασχόληση, την κοινωνική προστασία.\nΘα επιμείνουμε απόλυτα στην αυτόνομη πορεία και τον διακριτό ρόλο της Δημοκρατικής Συμπαράταξης.\nΕίναι στρατηγική μας επιλογή, σταθερή μας απόφαση και πορεία.\nΔεν είμαστε ένα κόμμα «μπαλαντέρ», δεν στοχεύουμε σε ένα συμπληρωματικό ρόλο\nΑς κατανοήσουν όλοι ότι δεν είμαστε ένα κόμμα «μπαλαντέρ», δεν στοχεύουμε σε ένα συμπληρωματικό ρόλο, σε οποιαδήποτε κατεύθυνση. Ρόλος που θα ήταν άλλωστε «μιας χρήσης».\nΜιλάμε για Εθνική Συνεννόηση, για Κυβέρνηση Ευρύτερης Συνεργασίας, γιατί όλα τα φιλοευρωπαϊκά κόμματα πρέπει να αναλάβουν τις ευθύνες τους για την έξοδο από την κρίση και τα μνημόνια.\nΌχι να υπονομεύουν την προσπάθεια «απ’ έξω».\nΑλλά στόχος μας είναι να γίνουμε εμείς, η Δημοκρατική Συμπαράταξη ο ισχυρός πόλος, η δύναμη της Κεντροαριστεράς, της Δημοκρατικής Προοδευτικής Παράταξης. Με καταλυτικό ρόλο στις πολιτικές εξελίξεις.\nΜε τον κόσμο της Αριστεράς, έχουμε πολλά στοιχεία που μας ενώνουν. Βαθιά, ιδεολογικά, ιστορικά.\nΜε την ηγεσία του ΣΥΡΙΖΑ, από την άλλη, μας χωρίζει η τυχοδιωκτική στάση της Ηγετικής του Ομάδας και ο τρόπος που πολιτεύθηκε στα χρόνια της κρίσης.\nΕξαπάτησε τους πολίτες, δυνάμωσε με το λαϊκισμό, καταρρέει μέσα στα ψέματα.\nΔεν πρέπει όμως να επιτρέψουμε να γίνει η συντηρητική παλινόρθωση.\nΔεν πρέπει να ξαναδούμε το ίδιο έργο, που είδαμε με την καταστροφική πολιτική της ΝΔ από το 2004-2009.\nΤο νέο δίπολο ΣΥΡΙΖΑ-ΝΔ που επιχειρείται να στηθεί, να επιβληθεί στην πολιτική ζωή, εμείς θα το χαλάσουμε.\nΜε την δική μας ενίσχυση , σήμερα στην Κοινωνία, αύριο στη Βουλή.\nΌσοι μιλούν για μέτωπα, σύμπλευση ή συναγερμούς με την ΝΔ είναι οι μεγάλοι «χορηγοί» του ΣΥΡΙΖΑ.\nΤου δίνουν το φιλί της ζωής, του εκχωρούν την παράταξη.\nΑυτό δεν θα γίνει. Θα μας βρουν μπροστά τους.\nΚάθε μέρα και περισσότερους, κάθε μέρα πιο δυνατούς».\nΣτον “αέρα” το Ελληνικό, αμηχανία στο Μαξίμου-Τι λένε κυβερνητικοί κύκλοι\nΤι ζήτησαν οι εκπρόσωποι των καναλιών- Οι ενστάσεις και οι διευκρινίσεις\nΑλ. Τσίπρας: Ερευνούμε τη δυνατότητα οριστικής επίλυσης του προβλήματος των συμβασιούχων


Φυσικές μάσκες που εξαφανίζουν τις φακίδες - Fotini's Beauty Corner\nHome / Beauty / Φυσικές μάσκες που εξαφανίζουν τις φακίδες\nΟι ουσίες που εξαφανίζουν το πρόβλημα\nΕνώ για πολλές γυναίκες αποτελεί μοναδικό χαρακτηριστικό ομορφιάς, άλλες θεωρούν τις φακίδες μειονέκτημα στην εμφάνισή τους και θέλουν με κάθε τρόπο να τις εξαφανίσουν, ειδικά αν καλύπτουν ολόκληρο το πρόσωπο.\nΑν ανήκεις σ' αυτήν την κατηγορία διάβασε παρακάτω πώς μπορείς να απαλλαγείς από τις φακίδες που έχεις στο πρόσωπό σου, για να έχεις αψεγάδιαστη επιδερμίδα χωρίς να σου κοστίσει μια περιουσία.\nΦράουλα: Είναι ο καλύτερος τρόπος να διώξεις τις φακίδες για πάντα από το πρόσωπό σου καθώς είναι ψηλή σε περιεκτικότητα κιτρικού οξέος.\nΟπότε λιώσε δυο φράουλες και άπλωσέ τις στα σημεία που θέλεις. Μετά από πέντε λεπτά ξέπλυνε με νερό. Μπορείς να κάνεις ακριβώς το ίδιο και με βατόμουρα.\nΜαϊντανός: Όσο κι αν σου κάνει εντύπωση ο μαϊντανός είναι ένα αρωματικό βότανο που χρησιμοποιούνταν από παλιά για διάφορες παθήσεις καθώς είναι πλούσιος σε βιταμίνη C και αιθέρια έλαια.\nΠάρε μερικά φύλλα μαϊντανού, ψιλόκοψέ τα και πρόσθεσε το χυμό μισού λεμονιού. Αφού χρησιμοποιήσεις αυτή τη συνταγή επανειλημμένα για λίγες μέρες, θα δεις τις φακίδες σιγά-σιγά να εξαφανίζονται.\nΞινό γάλα: Από και πέρα δεν θα πετάς στα σκουπίδια το γάλα που χάλασε αλλά θα το κάνεις κρέμα για το πρόσωπό σου. Το φυσικό γαλακτικό οξύ που περιέχει το ξινισμένο γάλα είναι μια πολύ καλή θεραπεία για τις φακίδες που σε στοιχειώνουν.\nΆπλωσε λίγο πάνω στις φακίδες σου και μετά από ένα λεπτό αφαίρεσέ το με άφθονο νερό.\nΡαπανάκι: Περιέχει ένα συστατικό που αποχρωματίζει τα μαύρα σημάδια και βοηθάει στη λεύκανση του δέρματος. Πολτοποίησε στο μπλέντερ ένα ραπανάκι με χυμό μισού λεμονιού. Αφού το αφήσεις να στεγνώσει πάνω στα σημάδια που θέλεις ξέπλυνέ το με νερό.\nΛεμόνι-πορτοκάλι: Είναι πλούσια σε κιτρικό οξύ γι' αυτό και τα χρειάζεσαι. Θα χρησιμοποιήσεις το χυμό από ένα λεμόνι και ένα πορτοκάλι μαζί με μια κουταλιά γιαούρτι για να φτιάξεις μια «κρέμα».\nΚαλύτερα να μην την αφήσεις πάνω από πέντε λεπτά γιατί μπορεί να ξηράνει το δέρμα σου.\nΚαστορέλαιο: Ήξερες ότι το χρησιμοποιούν για τις βλεφαρίδες, τώρα μαθαίνεις ότι κάνει εξίσου καταπληκτική δουλειά και για τις φακίδες σου. Βασική του ιδιότητα είναι ότι μπορεί να κάνει ομοιόμορφο το χρώμα του δέρματος. Το ιδιαίτερο είναι ότι δεν θα το ξεβγάλεις όπως τα υπόλοιπα συστατικά.\nΓι' αυτό καλύτερα το βράδυ άπλωσε το στα σημεία που θέλεις, πέσε για ύπνο και άσε το καστορέλαιο να κάνει τα «μαγικά »του.\nΈλαιο βιταμίνης Ε: Θα κάνει θαύματα στην επιδερμίδα σου. Είναι κατάλληλο όχι μόνο για τις φακίδες αλλά και για οποιοδήποτε σημάδι έχεις καθώς θα τα «ξεθωριάσει» γρήγορα.\nΠεριέχει στοιχεία που το δέρμα σου χρειάζεται καθημερινά και θα γίνει το αγαπημένο σου μυστικό υγείας και ομορφιάς.\n25.5.13 / Fotini's Beauty Corner / /


Αυστραλία – Sarajevo – ασταμάτητη μηχανή\nHome Ασταμάτητη μηχανή Αυστραλία\nΠέμπτη 11 Γενάρη. Θεωρείται μια ήπειρος μόνη της: οπότε τα ζόρια της μπορούμε να τα ονομάζουμε “ηπειρωτικά”. Παρόλα αυτά η αυστραλία είναι και κράτος (ένα κράτος / ήπειρος) οπότε έχει καπιταλιστικά προβλήματα.\nΑπό οικονομική άποψη η αυστραλία είναι “διασυνδεδμένη” με την κίνα (που δεν είναι ήπειρος, όχι ακόμα τουλάχιστον..). Το ένα τρίτο των αυστραλιανών εξαγωγών (σε μεγάλο βαθμό πρώτες ύλες, ακατέργαστες ή επεξεργασμένες) κατευθύνονται στην κίνα. Χάρη σε μια συμφωνία “ελεύθερου εμπορίου” μεταξύ των δύο κράτων στα τέλη του 2015 το εμπόριο μεταξύ τους είχε φτάσει στα 110 δισεκατομμύρια δολάρια – για εκείνη την χρονιά.\nΕπιπλέον οι κινέζοι φοιτητές είναι το 38% των ξένων φοιτητών στα αυστραλέζικα πανεπιστήμια· και πληρώνουν δίδακτρα, βάζοντας στον αυστραλιανό καπιταλισμό άλλα 18 δισεκατομμύρια δολάρια. Και οι κινέζοι τουρίστες προς την αυστραλία αυξάνονται διαρκώς, φτάνοντας το 13% του συνόλου τουριστών στην αυστραλέζικη ήπειρο. Αυτά από οικονομική άποψη.\nΑπο στρατιωτική άποψη η Canberra είναι με την Ουάσιγκτον. Κληρονομιά της συμμετοχής της στην «βρετανική κοινοπολιτεία» (που αν δεν κάνουμε λάθος ισχύει πάντα) αλλά και της γεωγραφικής (άρα γεωπολιτικής) θέσης της. Και, φυσικά, συνέπεια της λευκής, πρωτοκοσμικής, χριστιανικής ταυτότητας των αυστραλών. Η Canberra ψωνίζει αμερικανικά όπλα, η Canberra συμμετέχει στα αμερικανικά στρατιωτικά γυμνάσια στην ευρύτερη περιοχή. Μπορεί να μην συμφωνεί 100% σε κάθε λεπτομέρεια των εξηγήσεων για το αμερικανικό “pacific first”, αλλά το αμερικανικό πεντάγωνο έχει διάφορες βάσεις στο αυστραλιανό έδαφος, μερικές ιδιαίτερης σημασίας: για «πόλεμο στο διάστημα».\nΤι θα συμβεί αν οι σχέσεις Πεκίνου – Ουάσιγκτον φτάσουν σε εκείνο το σημείο που η Canberra θα πρέπει να «διαλέξει πλευρά»; Η ιστορία δείχνει ότι τέτοιες επιλογές δεν είναι ποτέ απόλυτες· όμως συμβαίνουν σε αδρές, γενικές γραμμές. Τι λέει η σκέψη σας για τα κριτήρια που θα έχουν αποφασιστική σημασία στην αυστραλιανή περίπτωση (όπως και σε πολλές άλλες); Θα είναι τα «οικονομικά» ή τα «γεωπολιτικά / στρατιωτικά» με τις μελλοντικές (πιθανές…) οικονομικές αποδόσεις τους;\nΝα πούμε την γνώμη μας, τώρα που μοιάζει νωρίς ακόμα: τα δεύτερα θα κερδίσουν! Γιατί; Ε, αυτό το αφήνουμε σ’ εσάς…\nαυστραλία, ηπα, κίνα.


Euro 2016: Όμιλος Α': 2η αγωνιστική - Βικινέα\nEuro 2016: Όμιλος Α': 2η αγωνιστική\nΑυτή είναι η σταθερή έκδοση, που ελέγθηκε στις 16 Ιουλίου 2016. οι αλλαγές Προτύπου/αρχείου είναι προς επιθεώρηση.\nΔιεξήχθησαν χθες οι αγώνες της 2ης αγωνιστικής του Ομίλου Α' του Ευρωπαϊκού Πρωταθλήματος Ποδοσφαίρου 2016. Η Εθνική Ρουμανίας αναδείχθηκε ισόπαλη με την Εθνική Ελβετίας με σκορ 1-1, ενώ η Εθνική Γαλλίας νίκησε την Εθνική Αλβανίας με σκορ 2-0.\nΣτον πρώτο αγώνα της 2ης αγωνιστικής του Ομίλου Α', η Εθνική Ρουμανίας αντιμετώπισε την Εθνική Ελβετίας. Μετά την 1η αγωνιστική, η Εθνική Ρουμανίας είχε 0 βαθμούς και η Εθνική Ελβετίας είχε 3 βαθμούς. Οι Ρουμάνοι άνοιξαν το σκορ στο 18ο λεπτό με τέρμα του Στάνκου, ωστόσο, οι Ελβετοί ισοφάρισαν στο 57ο λεπτό με τέρμα του Μεχμεντί.\nΣτον άλλο αγώνα, η Εθνική Γαλλίας αντιμετώπισε την Εθνική Αλβανίας. Μετά την 1η αγωνιστική, η Εθνική Γαλλίας είχε 3 βαθμούς και η Εθνική Αλβανίας είχε 0 βαθμούς. Παρά την αντίσταση της Εθνικής Αλβανίας, η Εθνική Γαλλίας πέτυχε δύο τέρματα στις καθυστερήσεις του αγώνα: στο 90ο λεπτό, το σκορ άνοιξε ο Αντουάν Γκριεζμάν, ενώ στο 90+5, ο Παγιέ διαμόρφωσε το τελικό σκορ.\nΜετά τη 2η αγωνιστική, η Εθνική Γαλλίας έχει 6 βαθμούς, η Εθνική Ελβετίας έχει 4 βαθμούς, η Εθνική Ρουμανίας έχει 1 βαθμό και η Εθνική Αλβανίας έχει 0 βαθμούς. Η Εθνική Γαλλίας πήρε το εισητήριο για τη φάση των 16, ενώ η Εθνική Αλβανίας θα αποχωρήσει από τη διοργάνωση. Στην τελευταία αγωνιστική, η Εθνική Ρουμανίας αντιμετωπίζει την Εθνική Αλβανίας και η Εθνική Ελβετίας αντιμετωπίζει την Εθνική Γαλλίας.\nΒολική ισοπαλία για Ρουμανία και Ελβετία, άρθρο του Φώντα Σέμπρου για το «Sport 24», 15 Ιουνίου 2016\nΠρόκριση στο 90' με Γκριεζμάν η Γαλλία, άρθρο του Φώντα Σέμπρου για το «Sport 24», 15 Ιουνίου 2016\nΑνακτήθηκε από «https://el.wikinews.org/w/index.php?title=Euro_2016:_Όμιλος_Α%27:_2η_αγωνιστική&oldid=60035»\nΗ σελίδα αυτή τροποποιήθηκε τελευταία φορά στις 16 Ιουλίου 2016, στις 09:02.


Εξελίξεις στην ανάπτυξη του εμπορευματικού κέντρου Θριασίου | ΘΡΙΑΣΙΟ\nΕξελίξεις στην ανάπτυξη του εμπορευματικού κέντρου Θριασίου\nΑναζωπυρώνει τις εξελίξεις γύρω από την ανάπτυξη του Εμπορευματικού Κέντρου στο Θριάσιο Πεδίο, η νέα ολοκληρωμένη πρόταση των Κινέζων, όπως υποστηρίζουν γνώστες της υπόθεσης . Πιο συγκεκριμένα, μέχρι στιγμής υπάρχουν μη δεσμευτικές προτάσεις από τους ομίλους Goldair, Foodlink, MedLog, Eurobank Properties και Redeplan, αλλά και την Cosco, που φέρεται να εισηγείται τόσο την ανάληψη της διαχείρισης των αποθηκών όσο και την ανάπτυξη των υποδομών logistics.\nΣτόχος της ΓΑΙΑΟΣΕ να βρεθεί ανάδοχος έως το τέλος του 2014\nΣτόχος της ΓΑΙΑΟΣΕ είναι να κλείσει το θέμα του δια γωνισμού έως τις αρχές Οκτωβρίου, με στόχο έως το τέλος της χρονιάς να υπάρξει ανάδοχος. Ήδη, η εταιρία έχει καταλήξει σε χρηματοοικονομικό σύμβουλο (Τράπεζα Αττικής), προβλέπεται να αποκτήσει νομικό σύμβουλο και επίσης συζητά την πρόσληψη και τεχνικού συμβούλου. Στελέχη της εταιρίας μιλούν για μία επένδυση της τάξης των 200 – 250 εκατ. ευρώ. Κύκλοι κάνουν λόγο ότι από την επόμενη εβδομάδα ο επικεφαλής της ΓΑΙΑΟΣΕ, κ. Θανάσης Σχίζας θα ξεκινήσει διαβουλεύσεις με τους υποψήφιους επενδυτές, προκειμένου να ολοκληρωθεί το τεύχος δημοπράτησης του διαγωνισμού. Πρακτικά, η διοίκηση της εταιρίας θα επιδιώξει να «μπολιάσει» τις προτάσεις τους, με στόχο να στηθεί ένας διαγωνισμός, που θα έχει μεγαλύτερες δυνατότητες επιτυχίας.\nΠοιες επενδύσεις μελετούνται\nΣτο Θριάσιο υπάρχουν δύο εκτάσεις. Η πρώτη ανήκει στην ΓΑΙΑΟΣΕ, ενώ η δεύτερη (περί τα 2.000 στρέµµατα) στον ΟΣΕ. Η κεντρική ιδέα του διαγωνισμού είναι η δημιουργία ενός Συγκροτήματος Εγκαταστάσεων με ανοιχτό χαρακτήρα, που εξυπηρετεί τον μέγιστο δυνατό αριθμό τελικών χρηστών, όπως μεταφορικές επιχειρήσεις, εμπορικές εταιρείες και εταιρείες logistics. Η μέθοδος σύμπραξης μπορεί να είναι είτε η σύμβαση παραχώρησης, είτε η πώλησης μετοχών μίας εταιρείας ειδικού σκοπού είτε οι μακροχρόνιες συμβάσεις μίσθωσης. Ειδικότερα, ο διαγωνισμός της ΓΑΙΑΟΣΕ έχει τρεις εναλλακτικές. Η πρώτη αφορά τη μακροχρόνια παραχώρηση (άνω των 30 ετών) της διαχείρισης και εκμετάλλευσης του συνόλου των εκτάσεων, μέσω μιας σύμβασης. Ο ιδιώτης επενδυτής θα αναλάβει τη χρηματοδότηση, τη μελέτη, την κατασκευή, τη συντήρηση, τη διαχείριση και την εκμετάλλευση του ευρύτερου Συγκροτήματος, έναντι χρηματικού ανταλλάγματος. Η δεύτερη προβλέπει την παραχώρηση των δύο εκτάσεων μέσω δύο διακριτών συμβάσεων. Η πρώτη θα περιλαμβάνει το Εμπορευματικό Κέντρο με μακροχρόνια παραχώρηση (άνω των 30 ετών) για τη χρηματοδότηση και ανάπτυξη από ιδιώτη επενδυτή, ενώ η δεύτερη την παραχώρηση του Σταθμού Διαλογής για τη χρηματοδότηση και ολοκλήρωση της κατασκευής των υπολειπόμενων απαιτούμενων υποδομών, και τη λειτουργία του με εκχώρηση των εσόδων. Η τρίτη εναλλακτική αφορά την παραχώρηση της διαχείρισης και εκμετάλλευσης των δύο εκτάσεων μέσω πολλών διακριτών συμβάσεων.\nΣημειωτέον ότι η Ευρωπαϊκή Τράπεζα Επενδύσεων (ΕΤΕπ) έχει δεσμεύσει πόρους για την χρηματοδότηση των κέντρων διαλογής του ΟΣΕ στο Θριάσιο, υπό την προϋπόθεση να αναπτυχθεί το τμήμα των αποθηκών από ιδιώτες επενδυτές, και ενδιαφέρεται για το έργο. Η συμβολή της Τράπεζας εντάσσεται στο «υπερδάνειο» των 2 δισ. ευρώ, που είχε λάβει η κυβέρνηση του ΠαΣοΚ το 2010, που ήταν και το δεύτερο μεγαλύτερο στην ιστορία της. Πλέον, στο υπουργείο Υποδομών μιλούν με άλλα δεδομένα, καθώς λειτουργεί η νέα σιδηροδρομική γραμμής που συνδέει τον λιμένα του Νέου Ικονίου με το Θριάσιο, για την κατασκευή της οποίας η ΕΡΓΟΣΕ έχει δαπανήσει 110 εκατ. ευρώ. Το Θριάσιο σχεδιάστηκε τη δεκαετία του 1970 από πολωνούς μηχανικούς προκειμένου να εξυπηρετήσει μια αγορά 40 εκατ. καταναλωτών – περίπου όση διεκδικείται σήμερα από την ΤΡΑΙΝΟΣΕ και τους Κινέζους της Cosco στην Κεντρική Ευρώπη.\nΑσπρόπυργος ΓΑΙΟΣΕ Δυτική Αττική Εμπορευματικός Σταθμός Θριασίου ΕΤΕΠ Θριάσιο